
GLASILO GRADA LEPOGLAVE 
Gazophylacium iz S Ena 
Lepoglave međunarodni 
Ministarstvo kulture festival čipke 
proglasilo Kulturnim Izloženi primjerci iz 13 
d obr om zemalja svijeta 

Vaš gradonačelnik 
Marijan Skvarić 


s punim pravom ovih dana možemo biti silno po- 
nosni na naš grad! Lepoglava je i službeno proglaše- 
na Europskim gradom sporta 2015. godine. Ostvarili 
smo novi uspjeh europske dimenzije, još smo jed- 
nom dokazali kako smo grad koji zna kako iskori- 
stiti svoje potencijale. Lepoglavi se, kao Europskom 
gradu sporta, otvaraju nove perspektive suradnje s 
više od stotinu europskih gradova s kojima dijelimo 
iste ideje o zdravoj zajednici u kojoj će baš svi imati 
priliku aktivno i zdravo živjeti. Ovaj uspjeh posljedica 
je dugog i predanog rada generacija naših sporta- 
ša i sportskih zaljubljenika, višegodišnjih ulaganja 
Grada Lepoglave u objekte sportske infrastrukture i 
odgovorno planirane strategije razvoja našeg grada. 
Iskreno čestitam i svim članovima našeg tima koji 
su pripremili uspješnu kandidaturu za Europski grad 
sporta 2015. godine. 

S pravom možemo biti ponosni i na naš festi- 
val čipke, međunarodnu manifestaciju koja je i ove 
godine naš grad potvrdila kao važno mjesto susreta 
europskih čipkarskih škola, ali i novog promišljanja 
perspektiva rukotvorstva, kao važnog dijela našeg 
gospodarstva, ali i globalne prepoznatljivosti Lepo- 
glave i njene prebogate baštine. 

Njen važan dio je i pavlinska ostavština se- 
dimentirana u lepoglavskoj crkvi, koja obilježava 
vrijedan jubilej — šest stoljeća od gradnje i prvog 
posvećenja. 

Doista, s pravom možemo biti ponosni na svoju 
Lepoglavu. 


GLASILO GRADA LEPOGLAVE 


Održana 13. sjednica Gradskog vijeća Grada Lepoglave 


proračunske obveze 


|U prvih šest mjeseci ove godine Grad Lepoglava je ostvario 9 milijuna i 668 tisuća 
kuna prihoda, što je 42 posto od ukupno planiranih prihoda za 2014. godinu. Pridoda 
li se tom iznosu višak prihoda iz prethodne godine, u iznosu od 2 milijuna i 553 tisuće 
kuna, na prihodovnoj strani proračuna Grada Lepoglave bilo je 12 milijuna i 228 tisuća 
kuna, što je 45 posto od ukupno planiranih prihoda gradskog proračuna za ovu godinu. 
U istom razdoblju ostvareni su rashodi od 9 milijuna i 221 tisuću kuna. 


U rujnu je održana 13. sjednica Gradskog vijeća Grada Lepoglave 


Riječ je o podatcima iz izvješća o izvršenju pro- 
računa Grada Lepoglave za razdoblje od 1. siječnja 
do 30. lipnja 2014. godine, koje su jednoglasno pri- 
hvatili članovi Gradskog vijeća grada Lepoglave na 
13. sjednici, koja je održana 10. rujna. - Svi programi 
i projekti koje smo planirali su ili realizirani ili će biti 
realizirani do kraja godine. Svim udrugama civilnog 
društva isplatili smo potpore prema predočenim pro- 
gramima. Isplatili smo potpore u gospodarstvu i za 
razvoj poljoprivrede te stipendije učenicima. U prvih 
šest mjeseci izvršili smo sve naše ugovorne obveze 
prema izvođačima radova. Svi proračunski korisnici 
dobili su sva planirana sredstva — istaknuo je le- 
poglavski gradonačelnik Marijan Škvarić govoreći o 
izvršenju proračuna za prvu polovicu 2014. godine. 
- Sa zadovoljstvom ističem da smo u prvoj polovici 
godine, uz potporu resornih ministarstava, uspjeli 
odraditi planirane aktivnosti vezane za konačnu re- 
alizaciju kapitalnih investicija velike razine — Tehno- 
loški centar drvne industrije, Centar bioraznolikosti 

GLAVNI UREDNIK 
Igor Čolaković 


GRAFIČKO OBLIKOVANJE 


m Tiskara Varaždin 


i Centar pavlina — dodao je gradonačelnik Škvarić. 
Pritom je naglasio kako je izvršenje proračuna u 
prvih šest mjeseci i ostvarena pozitivna bilanca re- 
zultat odgovornog ponašanja. - Sa sredstvima koje 
smo dobili od građana ponašamo se odgovorno. Pri 
tome kod realizacije određenih razvojnih programa 
nastojimo, u što je moguće manjoj mjeri financijski 
opterećivati naše građane, i potrebna sredstva tra- 
žiti na drugim razinama — zaključio je gradonačelnik 
Škvarić na sjednici Gradskog vijeća. Na Dnevnom 
redu sjednice bila su i izvješća o financijskom poslo- 
vanju tvrtki Varkom i Ivkom, te izvještaj o rashodi- 
ma i prihodima te provedbi godišnjeg plana Dječjeg 
vrtića Lepoglava, koja su vijećnici jednoglasno pri- 
hvatili bez veće rasprave. Na sjednici je prihvaćen i 
prijedlog Odluke o objavi Javnog poziva za isticanje 
kandidatura za članove i njihove zamjenike Savjeta 
mladih grada Lepoglave te je donesena odluka o 
raspisivanju javnog natječaja za ravnatelja Gradske 
knjižnice Ivana Belostenca u Lepoglavi. 


GRAFIČKI UREDNIK 
Vjeran Kostović 

Na konferenciji za novinare u Lepoglavi je i službeno 


priopćeno - Lepoglava je Europski grad sporta 2015. godine 


European Erw of Epor 2115 
ZEETITI IL ana 


Mala Lepoglava 5: 
6 Veliki Sportski 


E - Lepoglava nema olimpijske pobjednike ni aktualne državne prvake, nema ni prvoligaše niti velebni stadion. No, Lepoglava ima nešto 
drugo, upravo ono čemu valja zahvaliti prestižni naslov — Europski grad sporta 2015. godine, kao prvi i jedini grad u Republici Hrvatskoj 
kojem je pripala čast ponijeti taj naslov koji dodjeljuje European Capitals of Sport Association — istaknuo je gradonačelnik Lepoglave 
Marijan Škvarić prigodom službene objave vijesti koja je stigla iz Bruxellesa — Lepoglava je europski grad sporta 2015. godine. 


Vijest da je Lepoglava — Europski grad sporta 2015. objavio je gradonačelnik Škvarić na konferenciji za novinare 


- Grad Lepoglava je ovu titulu, na koju mogu 
biti ponosni ne samo sportaši i sportski djelatnici 
Lepoglave, već svi njeni građani, stekao jer je pre- 
poznato naše dugogodišnje nastojanje da Lepogla- 
va doista bude grad sporta, sporta koji je dostupan 
Svim njenim stanovnicima, od onih najmlađih do onih 
u poznoj životnoj dobi. Naš je cilj da sportske i re- 
kreacijske aktivnosti budu dio aktivnog života svih 
naših sugrađana koji će potvrditi i naše nastojanje 
da Lepoglava bude — zdravi grad. Grad zdravih, za- 
dovoljnih i u život zajednice integriranih ljudi, bez 
obzira na njihove godine ili tjelesne predispozicije 
— rekao je lepoglavski gradonačelnik i dodao kako 
je moto - Sport za sve - cilj koji je Grad Lepoglava 
istaknuo i u gradskoj Razvojnoj strategiji. 

Na konferenciji za novinare posebno je nagla- 
šeno kako je priznanje koje će predstavnicima Le- 
poglave biti uručeno u Europskom parlamentu 19. 
studenoga, plod dugog i upornog rada na razvoju 
sporta u Lepoglavi, ali i ulaganja gradske vlasti u 


E 


razvoj sporta i sportske infrastrukture na cijelom 
području Grada Lepoglave. 

- S ponosom želim istaknuti kako Grad Lepo- 
glava za sportske aktivnosti i programe izdvaja čak 
7 posto gradskog proračuna, pri čemu posebnu po- 
zornost posvećujemo upravo razvoju školskog sporta 
i rekreacijskim programima. Posebno smo ponosni 
na sportsko — školske dvorane koje smo sagradili, 
uredili ili proširili, a koje ne zjape prazne, već su mje- 
sto cjelodnevnih sportskih aktivnosti naših građana, 
u kojima imaju prigodu za tjelovježbu i rekreaciju. 

Grad je u sportske objekte na svom području 
samo u posljednjih desetak godina uložio više od 7 
milijuna kuna, a samo u izgradnju sportsko — rekrea- 
cijskog centra u Lepoglavi planira uložiti 2,7 milijuna 
eura — naglasio je gradonačelnik Škvarić. 

Na tituli — Europski grad sporta, generacijama 
lepoglavskih zaljubljenika u sport zahvalio je i Ivica 
Rudec, predsjednik Zajednice športskih udruga Gra- 
da Lepoglave. 


Komisija ACES Europe, na čelu s glav- 
nim tajnikom ove neprofitne asocijacije 
Hugom Alonsom, obišla je tijekom listopada 
objekte sportske infrastrukture u Lepoglavi. 
Bila je to finalna faza kandidature Lepoglave 
za Europski grad sporta 2015. godine. 

- Zadovoljni smo obranom kandidatu- 
re, jer smo ovdje vidjeli kako Lepoglava 
veliku pozornost posvećuje upravo spor- 
tu i zdravom životu građana. Vidjeli smo 
uređene sportske dvorane i igrališta, vi- 


djeli smo kako sportske udruge vrijedno 
rade i promoviraju sport i zdravi život, 
a uz nogomet i rukomet, ovdje se dobro 
razvijaju i takozvani mali sportovi, primje- 
rice kuglanje i karate. Posebno smo pak 
zadovoljni i s najavljenim, budućim ulaga- 
njima u uređenje sportsko — rekreacijskog 
centra — istaknuo je generalni tajnik ACES 
Europe, na konferenciji za novinare na ko- 
joj je predstavio svoje dojmove o kandida- 
turi Lepoglave. 


sportske objekte na 

čju samo u posljednjih 
la uložio više od 7 

na kuna, a samo u izgradnju 

- S pravom stoga možemo reći kako je mala 
Lepoglava — veliki grad sporta. O tome svjedoči 
više od 1.100 naših sugrađana koji se aktivno bave 
sportom u nekom od sportskih klubova na područ- 
ju Grada Lepoglave, što je 13,5 posto od ukupnog 
broja stanovnika. Vjerujemo kako ćemo, zahvaljujući 
programima — Europski grad sporta, njihov broj po- 
većati na 20 posto — rekao je Ivica Rudec, dok je 
Berislav Čižmek iz tvrtke CBBS posebno istaknuo 
mogućnosti koje Lepoglavi pruža naslov — Europski 
grad sporta. 

- Nastavit ćemo promovirati i razvijati sport, 
stvarati uvjete i za vrhunske rezultate naših sporta- 
ša, podupirati programe sportskih aktivnosti djece i 
mladih, rekreativnih sportaša, starijih osoba i osoba 
s invaliditetom. Podupirat ćemo sportska događanja 
i pružiti podršku novim inicijativama i novim spor- 
tovima u našem gradu. Titula Europski grad sporta 
dat će nam novi podstrek u našem nastojanju da 
Lepoglava bude zdravi, sportski grad, koji će svoje 
ciljeve u razvoju sporta sada moći ostvarivati i kao 
dio velike mreže europskih gradova koji mogu ista- 
knuti kako su — Europski grad sporta — zaključio je 
gradonačelnik Lepoglave Marijan Škvarić. 

Potpisana povelja o bratimljenju g 
Lepoglave i slovenske općine Loška dolina 


Kažu da vrijediš onoliko koliko prijatelja imaš — rekao je gradonačelnik Lepoglave Marijan Škvarić potpisujući u Starom trgu pri Ložu 
povelju o bratimljenju Grada Lepoglave sa slovenskom općinom Loška dolina. 


Nastavak je to odlične suradnje koju su zapo- 
čele organizacije civilnog društva s područja Lepo- 
glave i Loške doline, a koja se proširila i na jedinice 
lokalne samouprave. 

- Drago nam što je naša općina - Loška do- 
lina, potpisala povelju o bratimljenju s jednim od 
najuspješnijih gradova u Hrvatskoj — istaknuo je 
prilikom potpisivanja povelje na svečanoj sjednici 
Općinskog vijeća, organiziranoj povodom Dana op- 
ćine Loška dolina, načelnik Janez Komidar. Dodao 
je tom prigodom kako postoje sličnosti, interesi 
i potencijali koje Grad Lepoglava i Općina Loška 


. zu BEE 


Povelja o bratimljenju Lepoglave i Loške doline potpisana je na svečanoj sjednici Općinskog vijeća 


dolina _u budućnosti žele iskoristiti za zajednički 
razvoj. 

- Otvaraju nam se mogućnosti za gospodarsku 
i kulturnu suradnju. Imamo velike turističke poten- 
cijale koje također treba iskoristiti. No, prije svega 
imamo ljude koji se ne žele zatvarati u nekakve 
okvire, već žele surađivati i razvijati se sa svojim 
prijateljima — rekao je gradonačelnik Škvarić i do- 
dao kako valja istaknuti brojne udruge i društva 
koje imaju slične interese i područja djelovanja, 
tako da _i na društvenom planu postoje velike mo- 
gućnosti za suradnju. Upravo je takva suradnja, 


ona dobrovoljnih vatrogasnih društava iz Višnjice 
i Starog trga pri Ložu, potaknula suradnju Grada 
Lepoglave i Općine Loška dolina, koja je rezultirala 
potpisivanjem povelje o bratimljenju. Tom su činu 
u Loškoj dolini nazočili i zamjenik gradonačelnika 
Hrvoje Kovač, predsjednik Gradskog vijeća Robert 
Maček te predstavnici DVD-a Višnjica i Prve kubure 
iz Višnjice, koji su također već uspostavili suradnju 
sa srodnom udrugom iz Loške doline. Nakon pot- 
pisivanja povelje u Sloveniji, povelja o bratimljenju 
bit će potpisana i u Lepoglavi, na svečanoj sjednici 
Gradskog vijeća koja će se održati povodom Dana 
Grada Lepoglave. 


Predstavnici Grada Lepoglave predali su slovenskom kolegi 
simboličan poklon — lepoglavsku čipku 


Dogovorena suradnja Grada Lepoglave i australskog 


veleposlanstva u Republici Hrvatskoj 


Iskazano zanimanje za gradske projekte 


Tijekom 18. međunarodnog festivala čipke Lepoglavu su posjetili članovi diplomatskog zbora 


akreditirani u Republici Hrvatskoj. 


Njena ekselencija Susan Cox, veleposlanica Australije, u rujnu 
je posjetila Lepoglavu 


Gradonačelnik Lepoglave Marijan Škvarić i 
njegov zamjenik Hrvoje Kovač održali su sastanak 
s veleposlanicom Australije u Republici Hrvatskoj, 
Njenom ekselencijom Susan Cox, te ju tom pri- 
godom upoznali s bogatim kulturno — tradicijskim 
naslijeđem Lepoglave, ali i s ambicioznim gradskim 
razvojnim planovima. - Grad Lepoglava projektno je 
orijentiran grad, što potvrđuje već 16 projekata koje 


smo realizirali sredstvima iz fondova Europske unije. 
Za buduće projekte trebaju nam partneri i prijate- 
lji kao što je Australija — istaknuo je gradonačelnik 
Škvarić, koji je podrobnije predstavio tri projekta od 
izuzetne važnosti za Lepoglavu - Tehnološki centar 
drvne izvrsnosti, Centar pavlina i Centar biorazno- 
likosti. 

Visoka gošća za ove je projekte pokazala veliko 
zanimanje te je zatražila dodatne informacije koje 
će joj biti predstavljene na jednom od slijedećih 
sastanaka koji će se održati u okviru dogovorene 
suradnje. Lepoglavu su u vrijeme 18. međunarodnog 
festivala čipke posjetili i veleposlanici Belgije, Grč- 
ke, Kanade, Bosne i Hercegovine, Poljske i drugih 
zemalja. U razgovoru s veleposlanicom Kraljevine 
Belgije, Njenom Ekselencijom Nancy Rossignol, ista- 
knuta je mogućnost da Belgija bude zemlja partner 
na jubilarnom - 20. međunarodnom festivalu čipke u 
Lepoglavi. Time bi se naglasila povezanost Lepogla- 
ve i Belgije, budući lepoglavska čipka pripada vrsti 
briselske čipke. 


Predsjedništvo regionalne mreže 
mladih na sastanku u Lepoglavi 


Međunarodno priznati 
aktivizam mladih 
Lepoglavčana 


U Lepoglavi se sastalo Predsjedništvo Regional- 
ne mreže mladih pri Skupštini Europskih regija te 
održalo sastanak na kojem su članovi Predsjedništva 
— Beat Rohner iz Švicarske, Krzystof Hodun iz Polj- 
ske, Emmanuel Felix iz Švicarske, Aleks Smerciyan 
iz Austrije, Letitia Redonte iz Francuske i Mario Žu- 
liček iz Hrvatske, raspravljali o Skupštini Regionalne 
mreže mladih koja će se uskoro održati u Istanbulu. 

U radu Predsjedništva od 2008. godine, kada 
je održana prva sjednica Predsjedništva, sudjeluju i 
mladi iz Lepoglave. Uz radne obaveze, članovi Pred- 
sjedništva mreže mladih pri Skupštini Europskih re- 
gija odradili su i one protokolarne te posjetili gradsku 
upravu, gdje ih je primio zamjenik gradonačelnika 
Lepoglave Hrvoje Kovač. 

- Lepoglava je ponovno pokazala kako je aktivi- 
zam naših mladih prepoznat i izvan granica Hrvat- 
ske. Na mlade moramo računati kao na izrazito vri- 
jedan društveni kapital lokalne zajednice — istaknuo 
je tom prigodom Hrvoje Kovač. 

(UZ 600 godina crkve 


Blažene Djevice Marije u Lepoglavi 


Budući je gradnja crkve Svete Marije u Lepoglavi bila dovršena 1414. godine, a posvećena je godinu dana kasnije, na drugu nedjelju 
mjeseca listopada 1415. godine, ove i slijedeće godine Lepoglava slavi veliki jubilej - 600 godina svoje crkve. Proslava jubileja započela je 
ove godine, na godišnji blagdan posvećenja crkve, druge nedjelje u listopadu, a završit će u istu nedjelju slijedeće godine. 


Crkva u Lepoglavi proslavlja vrijedan jubilej — šest stoljeća od gradnje crkve Blažene Djevice Marije 


- Kroz ovo vrijeme velikog jubileja zahvaljujemo 
U prvom redu Bogu, za stoljeća Njegove prisutnosti 
na ovom svetom mjestu. Tu su kroz četiri stoljeća 
bijeli fratri pjesmom, molitvom i velikim djelima 
Boga slavili. Uz istu su crkvu potom mnogi neduž- 
ni, predvođeni blaženim kardinalom Alojzijem Ste- 
pincem trpjeli. Zagreb je iz Lepoglave dobio četiri 
vrsna biskupa, koji su prije bili priori pavlinskog 
samostana, a Lepoglava od Zagreba jednog mu- 
čenika, nadbiskupa i kardinala - blaženog Alojzija 
Stepinca. | ova velika razmjena vrsnih sinova našeg 
naroda svjedoči o značaju lepoglavske crkve i sa- 


mostana kroz našu povijest — istaknuo je monsinjor 
Andrija Kišiček, župnik Župe Bezgrješnog Začeća 
Blažene Djevice Marije u Lepoglavi. 

Lepoglavska crkva je kao građevina nastajala 
kroz četiri stoljeća. Riječ je o gotičkoj građevini 
koja je barokno uređena. Na njoj su vidljivi trago- 
vi turskog razaranja, zemljotresa, Prvog i Drugog 
svjetskog rata, ona svjedoči o iznimnom umjetnič- 
kom zanosu ali i o godinama stagnacije. 

- Unatoč svemu, lepoglavska je crkva, uz Božju 
pomoć, sačuvala na daleko poznatu ljepotu, ali i 
vjernički zanos kojim je Bogu na slavu građena i 


uljepšavana. Velika je to baština koja obvezuje — 
naglasio je lepoglavski župnik. 

Na zidovima u svetištu i na pjevalištu, na- 
stale kistom našeg najvećeg freskoslikara Ivana 
Rangera, u žbuku su utisnute slike koje i danas 
zorno govore poznate propovijedi učenog Hilario- 
naGašparotija. 

- U svome krilu naša crkva za dan sudnji čuva 
kosti velikana od pera i mača. Jedni su bili jaki u 
čuvanju i obrani naše hrvatske riječi i znanstvenih 
dostignuća, a drugi su pak bili junaci koji nisu 
štedjeli svoga života u obrani domovine na bojnom 
polju. Po njima je ovo mjesto sveto i slavno. Samo 
Bog znade koliki su od naših predaka za težak 
život u gladnim, kužnim i ratnim vre- 
menima, unutar zidova ove crkve, 

u Božjoj prisutnosti, crpili snagu 

i ohrabrenje. Hrabro su sve pod- >) 
nosili, vjeru sačuvali i po završet- / FI e hi 
ku zemaljskog života, okrijepljeni ' 
svetim tajnama, otišli ususret i : 
Gospodinu i čekaju zoru uskrsnu- 
ća. Sadašnjost i budućnost su 
sada na nama — poručio 
je uz ovaj vrijedan 
jubilej lepoglavske 
crkve župnik An- 
drija Kišiček. 


Monsinjor 
Andrija Kišiček, 
župnik Župe 
Bezgrješnog 
Začeća Blažene 
Djevice Marije u 
Lepoglavi 


Željeli bismo da u ovom jubileju, 


ove velike poruke poštovani čitatelji 


Lepoglavskog gradskog lista 

dođu i do Vas. Stoga će kroz ovu 
godinu jubileja naše župne crkv 

u dodatku u slijedećim brojevima 
Lepoglavskog gradskog lista, u 
nastavcima izlaziti listići o njezinoj 
bogatoj i slavnoj prošlosti - najavio je 
lepoglavski župnik monsinjor Andrija 
Kišiček. 

Pred završetkom prva faza izgradnje 
kanalizacijskog sustava u Lepoglavi 


i Da se realizacija prve faze najvećeg komunalnog projekta u gradu Lepoglavi odvija prema zacrtanim planovima, potvrđeno je na koordi- 
nacijskom sastanku lepoglavskog gradonačelnika Marijana Skvarića, njegova zamjenika Hrvoja Kovača i voditelja komunalnog odjela Grada 
Lepoglave s predstavnicima izvođača radova - tvrtke Varkom i ravnateljem Županijske uprave za ceste Tomislavom Osonjačkim, s kojim se 


razgovaralo i o planovima sanacije prometnice oštećene tijekom izgradnje kanalizacijske mreže. 


. 


Tijekom ljeta trajali su intenzivni radovi na novoj kanalizacijskoj mreži u središtu Lepoglave 


- Izgradnja cijelog kanalizacijskog sustava za šire 
područje naselja Lepoglava podijeljena je u nekoliko 
faza. Trenutno traju radovi na prvoj fazi u samom 
centru Lepoglave, tijekom koje će biti uređeno 2,5 
kilometara kanalizacijske mreže. Dio je to od ukupno 
33 kilometra sekundarne i 5 kilometara kolektorske 
mreže kanalizacijskog sustava koji se gradi, ukupno 
vrijednog oko 75 milijuna kuna — podsjetio je le- 


poglavski gradonačelnik Marijan Škvarić i istaknuo 
kako je riječ o najvećem gradskom komunalnom 
projektu. Vrijednost radova izgradnje prve faze ka- 
nalizacijskog sustava, koji su u tijeku, iznosi 6 mili- 
juna kuna, od čega su 90 posto sredstava osigurale 
Hrvatske vode, a ostatak Grad Lepoglava. - To nisu 
mala, već značajna sredstva koje smo osigurali za 
razvoj grada i iz drugih izvora, zahvaljujući našim 


Lepoglava će riješiti problem 
kanalizacijske mreže i značajno 
podići komunalni standard 
građana 


aktivnostima i potpori Varaždinske županije. Ona su 
ujedno i potvrda našeg dobrog planiranja i kvalitete 
naših projekata — rekao je gradonačelnik Škvarić. 
Tijekom sastanka i za vrijeme obilaska radova prve 
faze, koji bi trebali biti završeni do 15. studenoga, 
čelni ljudi grada Lepoglave upoznati su s dodatnim 
aktivnostima izvođača radova. Naime, paralelno s 
postavljanjem kanalizacijske mreže, Varkom postav- 
lja glavni kolektor vodovoda od državne ceste D35 
do ulice Antuna Mihanovića, što će povećati kvali- 
tetu opskrbe vodom građana Lepoglave. 

- Zadovoljstvo je pratiti tijek radova koji teku 
prema planu, a zahvaljujući kojima će Lepoglava ri- 
ješiti gorući problem nepostojanja kanalizacije i tako 
podići komunalni standard građana na još veću ra- 
zinu — rekao je lepoglavski gradonačelnik Marijan 
Škvarić. Završetkom kompletnih radova uslijedit će 
sanacija svih ulica na kojima su zbog radova nastala 
oštećenja. 


U tijeku tekuće održavanje na području Grada Lepoglave 


E Slijedeći programe gradskih mjesnih odbora i njihove zahtjeve za uklanjanjem utvrđenih 
nedostataka, odnosno sanaciju nastalih oštećenja na komunalnoj infrastrukturi, Grad Lepoglava 
je pokrenuo nove radove na tekućem održavanju komunalne infrastrukture na cijelom gradskom 


području. 


Radovi na tekućem održavanju odvijaju se prema programima 
gradskih mjesnih odbora 


Riječ je o zadnjem ovogodišnjem obuhvatu ra- 
dova tekućeg održavanja. Ukupno je za taj program 
u gradskom proračunu u 2014. godini predviđeno 
900 tisuća kuna. Između ostalog, uređuju se banki- 
ne i saniraju oštećenja na lokalnim prometnicama te 
se grade novi i uređuju postojeći odvodi, propusti i 
kanali. - Zahvaljujući redovitom tekućem održavanju 
postojeće komunalne infrastrukture na cijelom grad- 
skom području izbjegli smo veće štete od elementar- 
nih nepogoda. Uz angažman Grada Lepoglave, koji 


nije izostao ni ove godine kada je tekuće održavanje 
u pitanju, potrebno je i da građani, u skladu sa Za- 
Konom o komunalnom gospodarstvu, preuzmu oba- 
vezu održavanja javne površine uz vlastitu česticu. 
Interes je Grada, a i svih građana da komunalna in- 
frastruktura bude u punoj funkciji i služi svojoj svrsi, 
pa stoga svatko mora preuzeti dio odgovornosti za 
njeno održavanje — poručio je gradonačelnik Lepo- 
glave Marijan Škvarić. 


Saniraju se oštećenja na lokalnim putevima 


Na pješačkom prijelazu na 
lepoglavskoj zaobilaznici 


E Opasna prometna točka na lepoglavskoj 
zaobilaznici — pješački prijelaz kod željezničke 
pruge, na kojem je ove godine prelazeći cestu 

u naletu automobila stradala srednjoškolka iz 
Lepoglave, i dalje je u centru pozornosti nadlež- 
nih u Hrvatskim cestama i Gradu Lepoglavi, koji 
žele ovaj pješački prijelaz učiniti što sigurnijim. 


lako postoji vertikalna signalizacija koja upo- 
zorava na pješački prijelaz, ove je godine, nakon 
prometne nesreće, dodana i ona horizontalna, koja 
upozorava na potrebu poštivanja maksimalne do- 
zvoljene brzine od 50 kilometara na sat. U planu je 
Hrvatskih cesta da se na navedenom mjestu uredi 
i lijevi skretač prema željezničkoj stanici, pa su se 
s predstavnikom Hrvatskih cesta, radi dogovora o 
planiranim aktivnostima, na ovoj lokaciji sastali pred- 
stavnici Grada Lepoglave. 

Da bi se izgradio lijevi skretač u projekt će se 
morati uključiti i Hrvatske željeznice - istaknuo je 
zamjenik lepoglavskog gradonačelnika Hrvoje Kovač. 

U tijeku izrada Gradske razvojne 


strategije Lepoglave 


Temeljni dokument za razvoj Grada 


i ULepoglavi je održan drugi sastanak Partnerskog odbor za javni sektor, koji je uključen u izradu Gradske razvojna strategije za razdo- 


blje od 2014. do 2020. godine. 


Na Partnerskom odboru za javni sektor razmatrana je Gradska razvojna strategija 


Članove odbora — predstavnike javnih institucija 
koje djeluju na području Grada Lepoglave, lepoglav- 
ski gradonačelnik Marijan Škvarić još je jednom, 
na početku rada Partnerskog odbora, podsjetio na 
važnost izrade Gradske razvojne strategije koja će, 
u obliku koji zadovoljava europske kriterije, u na- 
rednom razdoblju biti temeljni dokument budućeg 
razvoja grada. 


- Ovaj dokument je poput živog organizma koji 
se rađa, razvija i odumire. Da bi se “rodila" strategija 
koja će omogućiti razvoj našeg grada, važno je da 
se u njenu izradu uključe svi dionici našeg društva — 
od predstavnika institucija, gospodarstvenika pa do 
članova civilnog društva, koji će svojim prijedlozima 
i sugestijama omogućiti da tijekom svog životnog 
vijeka ova strategija donese napredak Gradu Lepo- 


glavi — istaknuo je gradonačelnik Škvarić i podsjetio 
nazočne kako će projekti koji će se aplicirati prema 
fondovima Europske unije morati imati osnovu i pola- 
zište u budućoj Gradskoj razvojnoj strategiji. Člano- 
vima odbora potom je predstavljena SWOT analiza. 
Ispred Razvojne agencije Varaždinske županije, koja 
S Projektno - razvojnim uredom i Gradom Lepogla- 


Važno je da se u izradu Gradske 
razvojne strategije uključe svi 
dionici društva 


vom sudjeluje u izradi Gradske razvojne strategije, 
analizu je predstavila Maja Lehman, nakon čega su 
članovi Odbora dobili prigodu da komentiraju stra- 
tegiju, ali i da daju prijedloge i iznesu mišljenja o 
iznesenim im podacima uvrštenima u ovu analizu. 
Nakon Partnerskog odbora za javni sektor, sastat će 
se, po drugi put, partnerski odbori za civilni sektor 
te gospodarstvo. 


Predstavnici Ministarstva regionalnog razvoja i europskih fondova u Lepoglavi 


Potirška Tehnološkom centru drvne industrije 


BE Projekt Tehnološki centar drvne industrije bila je tema sastanka koji je lepoglavski gradonačel- 
nik Marijan Skvarić sa svojim suradnicima uključenima u provedbu navedenog projekta, u Lepogla- 
vi održao s predstavnicima Ministarstva regionalnog razvoja i europskih fondova. 


Na sastanku su bili i zamjenik gradonačelnika Hrvoje Kovač, 
voditelj projekta Damjan Županić, voditelj Projektno — razvojnog 
ureda Emil Tkalec i pročelnica Jedinstvenog upravnog odjela 
Gordana Mošmondor 


Predstavnici Ministarstva, na čelu s načel- 
nicom Sektora za provedbu razvojnih programa 
- Anom Markuz, upoznati su s pojedinostima in- 
vesticije vrijedne više od 50 milijuna kuna, koliko 
će prema procjeni iznositi izgradnja i opremanje 
Tehnološkog centra drvne industrije, koji bi drvo- 
prerađivačkoj industriji pružao potporu povećanju 
njene konkurentnosti na globalnom tržištu. - Točna 
vrijednost investicije znat će se nakon završetka 
izrade projektne dokumentacije - naglašeno je na 
sastanku, na kojem su predstavnici Ministarstva 
regionalnog razvoja i europskih fondova pokazali 
veliko zanimanje za ovaj projekt. Uz prezentaciju 


projektne dokumentacije, idejnog rješenja i budu- 
ćih projektnih koraka, predstavljena im je i lokacija 
na kojoj bi u Lepoglavi trebao biti izgrađen mode- 
ran tehnološki centar drvne industrije. - Riječ je o 
projektu koji postoji i koji se provodi već pet godi- 
na. S projektom sam od tada upoznao ministarstva 
koja su pokazala interes, posebice Ministarstvo 
regionalnog razvoja i europskih fondova koje je sa 
108 tisuća kuna financiralo izradu idejnog rješenja 
zgrade Tehnološkog centra drvne industrije — rekao 
je gradonačelnik Škvarić, koji je prije pet godina 
osmislio koncept i pokrenuo inicijativu za izgrad- 
nju Tehnološkog centra drvne industrije u Lepo- 
glavi. Uz ponuđenu pomoć, načelnica Markuz je 
istaknula, da u Lepoglavi, uz iskustvo i dokazanu 
uspješnost u provedbi europskih projekata, postoje 
ljudski potencijali i resursi koji mogu projekt “izgu- 
rati" do kraja. No, spomenuto je kako ne postoji 
garancija da će kroz strukturne fondove biti osi- 
gurana sredstva za njegovu realizaciju. A plan je iz 
strukturnih fondova dobiti čak 97 posto potrebnih 
sredstava. - Činimo sve, nakon što dobijemo gra- 
đevinsku dozvolu, da nam se odobre sredstva za 
njegovu izgradnju — kazao je gradonačelnik Škva- 
rić, i pojasnio kako se projekt provodi po fazama. 
Do sada je uspješno realizirano njih nekoliko, pa je 
sada pred projektnim timom realizacija slijedeće 
faze — dobivanje građevinske dozvole. 


LAG Sjeverozapad održao radionicu 
o energetskoj obnovi obiteljskih kuća 


Lenoglava je primjer 
dobre prakse 


E Lokalna akcijska grupa Sjeverozapad 
organizirala je u Lepoglavi radionicu na temu 
- Program energetske obnove obiteljskih kuća 
2014-2020. 


- Radionica je namijenjena članicama LAG-a 
Sjeverozapad, a organizirana je kako bi im se pred- 
stavio projekt energetske obnove obiteljskih kuća, 
ali i potencijal takozvane zelene energije — pojasnio 
je predsjednik LAG-a Sjeverozapad, lepoglavski 
gradonačelnik Marijan Škvarić, i sa sudionicima 
radionice podijelio iskustva Grada Lepoglave, Koji 
predstavlja primjer dobre prakse kad je posrijedi 
energetska obnova obiteljskih kuća i korištenje 
zelene energije. 

- Grad Lepoglava je na području energetske 
učinkovitosti, uz pomoć Fonda za zaštitu okoliša i 
energetsku učinkovitost, do sada realizirao projekte 
vrijedne više od 5 milijuna kuna i to 3,3 milijuna 
kuna vrijedan projekt izgradnje fasade i ugradnje 
stolarije na sedamdesetak obiteljskih kuća, te pro- 
jekt zamjene oko tisuću starih lampi javne rasvje- 
te energetski učinkovitima, vrijedan oko 2 milijuna 
kuna - istaknuo je Škvarić. 

Lepoglava je grad u kojem se u velikoj mjeri 
koristi zelena energija, što potvrđuju i solarna elek- 
trana postavljena u Osnovnoj školi Ante Starčevića. 
U Lepoglavi se gradi i jedna od najvećih solarnih 
elektrana u Hrvatskoj, snage jedan megavat. 

Policajci demonstrirali sprečavanje 
nasilničkog ponašanja zatvorenika 


U zatvorskom sustavu 
rade kvalitetni kadrovi 


BE U Lepoglavi je održano natjecanje u pokaznim vježbama iz tehnika fizičkog sprečavanja 
nasilničkog ponašanja zatvorenika, na kojem su uz predstavnike Ministarstva pravosuđa, 
sudjelovali predstavnici Ministarstva unutarnjih poslova, Ministarstva obrane i Ministarstva 
financija, te predstavnici inozemnih zatvorskih sustava iz Austrije, Češke, Mađarske, Poljske, 


Rumunjske i Srbije. 


- Kontrola fizičkog nasilja izuzetno je bitna, a pri 
tome veliku ulogu ima upravo ljudski faktor. U našem 
zatvorskom sustavu rade kvalitetni ljudi koji znaju 
kako se nositi s fizičkim nasiljem - rekao je ministar 
pravosuđa Orsat Miljenić, te dodao kako natjecanje, 
na kojem sudjeluju kolege iz drugih zemalja, omo- 
gućava kvalitetnu razmijenimo iskustva. 

Zamjenik gradonačelnika Hrvoje Kovač mini- 
stra pravosuđa Orsata Miljenića tom je prigodom 
upoznao s problemom starih i derutnih objekata u 
Lepoglavi, koji bi se trebali sanirati uz podršku Mini- 
starstva pravosuđa. 


Demonstracija tehnika fizičkog sprečavanja nasilničkog 
ponašanja zatvorenika 


Mobilni policijski ured u Lepoglavi 


E ULepoglavi je, zahvaljujući suradnji Grada Lepoglave i njegova Vijeća za prevenciju kriminalite- 
ta s Ministarstvom unutarnjih poslova, na jedan dan bio stacioniran mobilni policijski ured. 


U njemu su građani Lepoglave imali prigodu isho- 
diti osobne isprave, odnosno prijaviti i odjaviti prebiva- 
lište i boravište, podnijeti zahtjev za osobnu iskaznicu, 
putovnicu, vozačku dozvolu te registrirati vozilo. 

- Policijska uprava varaždinska i Policijska po- 
staja Ivanec već niz godina razvijaju odlične odnose 
s Gradom Lepoglavom koja se potvrđuju i dolaskom 
policijskog mobilnog ureda, opremljenog za obavlja- 
nje svih vrsta upravnih poslova. Na ovaj način pribli- 
žavamo rad policije građanima te im omogućavamo 
da u svom mjestu lakše, brže, jednostavnije i jeftinije 
obave poslove koji se tiču njihova statusa — istaknuo 


Projekt policija provodi u 
suradnji s Vijećem za prevenciju 
kriminaliteta Grada Lepoglave. 


O ponovnom dolasku mobilnog policijskog ureda građani će biti pravovremeno obaviješteni 


je zapovjednik Policijske postaje Ivanec Boris Divjak i 
dodao kako je dolazak policijskog mobilnog ureda u 
Lepoglavu još je jedan dobar i uspješan projekt koji 
policija provodi u suradnji s Vijećem za prevenciju 
kriminaliteta Grada Lepoglave. Rad mobilnog policij- 
skog ureda u Lepoglavi pratio je zamjenik lepoglav- 
skog gradonačelnika Hrvoje Kovač, inače aktualni 
predsjednik Vijeća za prevenciju kriminaliteta. - Za 
dolazak mobilnog policijskog ureda u ostala pod- 
ručja Grada Lepoglave trebat će riješiti određene 
tehničke probleme vezane za internetsku mrežu, 
koji su spriječili kombi da već u prvom dolasku na 
lepoglavsko područje bude stacioniran u rubnim 
dijelovima grada. Ipak, veseli me podatak da su i 
građani iz Lepoglave prepoznali važnost ove akcije 
i da su koristili usluge mobilnog šaltera. Vjerujem 
kako ćemo uskoro moći ponoviti akciju i u drugim 
naseljima - rekao je Kovač. 


Hrvatska gorska služba spašavanja 


RE ZIE 


pre 


Vježba Hrvatske gorske službe spašavanja na Ravnoj gori 


E NahRavnoj gori je krajem rujna 25 potražnih 
timova Hrvatske gorske službe spašavanja iz 
cijele Hrvatske te nekoliko njih iz Bosne i Her- 
cegovine, sudjelovalo na trodnevnoj državnoj 
vježbi za licenciranje potražnih timova. 


Potražni timovi, koje čine po jedan član gorske 
službe spašavanja i potražni pas, provodili su vjež- 
be traganja za nestalim osobama. Ujedno, bila je 
to priprema za provjeru uvježbanosti, koja ih oče- 
kuje kod obnavljanja, odnosno dobivanja licence. 
Uz vježbe koje su odrađivali timovi, na Ravnoj 
gori su HGSS-ovci započeli s treninzima mladih 
pasa kako bi ih osposobili za buduće tragače. 
- U vašu smo se obučenost i spremnost uvjerili za 
nedavne potrage za nestalom osobom na području 
Lepoglave. Drago nam je da su neki od članova Hr- 
vatske gorske službe spašavanja i naši sugrađani 
— kazao je zamjenik lepoglavskog gradonačelnika 
Hrvoje Kovač i dodao kako je potpora koju Grad Le- 
poglava pruža HGSS-u dobro iskorišten novac. 


U Lepoglavi održana 16. 
pokretna vatrogasna vježba 


E Devet vatrogasnih ekipa dobrovoljnih 
vatrogasnih društva iz Lepoglave, Kamenice, 
Višnjice, Bednje, Ivanca, Beljevine, Novog 
Marofa i Varaždina, u Lepoglavi je 19. listopada 
sudjelovalo na 16. pokretnoj vatrogasnoj vježbi 
Vatrogasne zajednice Grada Lepoglave. 


- Ovo je prilika vatrogascima da pokažu svoju 
uvježbanost, a nama da steknemo uvid u njihovu 
sposobnost i opremljenost za učinkovito djelovanje 
te da, kao što smo redovito činili, po potrebi dodatno 
opremimo naše vatrogasce — rekao je na otvorenju 
vježbe lepoglavski gradonačelnik Marijan Škvarić i 
naglasio kako valja odati priznanje ovim dragovoljci- 
ma koji, štiteći ljude i njinovu imovinu, žrtvuju svoje 
slobodno vrijeme i u opasnost dovode vlastite živote. 
Sudionike vježbe pozdravili su i predsjednik Vatroga- 
sne zajednice Grada Lepoglave Ivan Špiranec i zapo- 
vjednik Vatrogasne zajednice Varaždinske županije 
Stjepan Kovaček. Taktički su se zadaci izvršavali na 
lokacijama u Lepoglavi, Kamenici, Žarovnici i Višnji- 
ci, pri čemu je najviše uspjeha imala ekipa DVD-a 
Višnjica, kojoj je pripalo prvo mjesto. Druga je bila 
ekipa DVD-a Beljevina, dok je treće mjesto zauzela 
ekipa DVD-a Lepoglava. 

Zemljište koje je Grad Lepoglava dao u zakup 


postat će pokazno polje 


ILAVSKI GRANI 


= = = ma m = ww 


i Oko dva i pol hektara gradskog poljoprivrednog zemljišta na području Putina uz rijeku Bednju, Grad Lepoglava je, nakon provedenog 
javnog natječaja, dao u trogodišnji zakup Agro-turističkom klasteru Lepoglava koji će za njegovo korištenje plaćati godišnju naknadu od 


500 kuna. 


Zemljište će biti na korist građanima kao pokusno polje za uzgoj buča 


Ugovor o zakupu zemljišta, koje Grad Lepogla- 
va želi staviti u funkciju, potpisali su lepoglavski 
gradonačelnik Marijan Škvarić i predsjednik ATK-a 
Lepoglava Slavko Štefičar. - Želimo ovo zemljište 
iskoristiti tako da bude na korist našim građani- 
ma. Upravo to namjerava učiniti Agro-turistički 
klaster Lepoglava, želeći ga pretvoriti u pokazno 
polje na kojem će poljoprivrednici i ostali građani 


Svi će zainteresirani građani 

na pokaznom polju moći dobiti 
stručne savjete i informacije 
vezane za sjetvu, brigu o uzgoju, 
branju i otkupu buča — rekao je 
predsjednik ATK-a Lepoglava 
Slavko Štefičar 


moći pratiti proces uzgoja poljoprivrednih kultura 
— istaknuo je gradonačelnik Marijan Škvarić razlo- 
ge za davanje zemljišta u zakup Agro-turističkom 
klasteru Lepoglava. Dodao je da će informacije i 
savjeti koje će poljoprivrednici dobiti na pokaznom 
polju, uz novčane gradske potpore koje se redovi- 
to isplaćuju kao poticaj razvoju poljoprivrede, bit 
još jedan vid pomoći poljoprivrednicima s područja 
grada Lepoglave. - Vjerujemo da će stručni savjeti 
koje će poljoprivrednici, ali i ostali građani koji žele 
iskoristiti svoje neobrađene poljoprivredne površi- 
ne, dobiti na pokaznom polju, pomoći u odabiru i 
uzgoju poljoprivredne kulture koju će saditi, i u ko- 
načnici ostvariti određene prihode — rekao je gra- 
donačelnik Škvarić i podsjetio da je ovo zemljište, 
prije nego li ga je Grad uredio, služilo kao - divlji 
deponij. Namjera Agro-turističkog klastera Lepo- 


glava je na navedenom zemljištu napraviti pokazno 
polje za uzgoj buča. - Svi će zainteresirani građani 
na pokaznom polju moći dobiti stručne savjete i 
informacije vezane za sjetvu, brigu o uzgoju, bra- 
nju i otkupu buča — pojasnio je predsjednik ATK-a 
Lepoglava Slavko Štefičar i istaknuo kako je pot- 
pisivanje ugovora još jedna potvrda i nastavak od- 
lične suradnje Grada Lepoglave i Agro-turističkog 
klastera Lepoglava. Planiralo se na navedenom 
zemljištu zasaditi buče već i ove godine, ali su taj 
plan osujetili nepovoljni vremenski uvjeti koji su 
obilježili ovu godinu. - Želimo na ovaj način pota- 
knuti poljoprivrednike da sade određene isplative 
poljoprivredne kulture, ali i da se ponovno u svrhu 
stave neobrađene poljoprivredne površine — rekao 
je Štefičar. 


Grad Lepoglava ugovor o najmu zemljišta potpisao je s Agro - 
turističkim klasterom 


Brojna klizišta na području Lepoglave 


E Obilne rujanske kiše prouzročile su niz novih klizišta ina području Grada Lepoglave, a prema prvim procjenama šteta iznosi najmanje 17,5 milijuna kuna. 


E 6 a 
ka. 


Na području Lepoglave klizišta su uzrokovala velike štete 


Zbog šteta koje su nastale pojavom klizišta, 
ali i izljevanjem voda iz korita potoka i rijeka na 
području Varaždinske županije, župan Predrag 
Štromar za tri je grada i 11 općina u Varaždin- 
skoj županiji proglasio elementarnu nepogodu. 
I na području grada Lepoglave došlo je do pojave 
brojnih klizišta, najviše na području Višnjice, u Ka- 
meničkom Podgorju, Kamenici, Žarovnici, Crkovcu, 
Gečkovcu, Viletincu, Sestrancu, Purgi i Lepoglavi. 
Na pojedinim mjestima klizišta su ugrozila stam- 
bene i gospodarske objekte, zatrpala i oštetila ce- 


ste te odnijela dijelove poljoprivrednog zemljišta. 
Terene koji su pretrpjeli najveće štete redovno su 
obilazile gradske službe, a o razmjerima štete na 
terenu su svjedočili i gradonačelnik Marijan Škvarić 
te njegov zamjenik Hrvoje Kovač. 

- Poduzimamo sve mjere kako bi pomogli građa- 
nima. Na žalost, došlo je i do pojave nekoliko klizišta 
koja su zaprijetila obiteljskim kućama. Utvrdili smo 
stanje te ćemo poduzeti određene aktivnosti i daljnje 
mjere kako bi se spriječilo ono najgore — rekao je 
prilikom obilaska terena lepoglavski gradonačelnik 
Marijan Škvarić. 

Velike štete izazvalo je nevrijeme i kiša koja je pa- 
dalau noćis 20. na21. rujnate unoćis 21. na 22. rujna. 
Pune ruke posla imali su i vatrogasci DVD-a Lepo- 
glava, koji su se borili s rijekom Bednjom i nastojali 
spriječiti da se voda izlije iz korita. Na kritičnoj točki, 
U blizini SRC-a, gradio se i zečji nasip. Usporedno 
s njegovom gradnjom ispumpavana je voda iz kuća 
i gospodarskih objekata na području Lepoglave. 


Prema prvim procjenama gradskih službi na grad- 
skom je području evidentirano 71 klizište. Proci- 
jenjeno je kako je ukupno 49,50 hektara zemljišta 
zahvaćeno odronima, pri čemu je nastala šteta od 
17 milijuna i 555 tisuća kuna - pet milijuna kuna na 
poljoprivrednim površinama i 12 milijuna i 555 tisu- 
ća kuna na komunalnoj infrastrukturi i građevinama. 
Proglašenjem elementarne nepogodne građani su 
pozvani da prijave nastale štete. Ukupno je zapri- 
mljeno 26 prijava s procijenjenom štetom (bez troška 
sanacije), koja iznosi oko 60 tisuća kuna. Prijavlje- 
no je 14 slučajeva odrona cesta, dok se 20 prijava 
odnosilo na klizišta koja su ugrozila građevinske 
objekte - kuće, zgrade poljoprivredne namjene i kli- 
jeti. Šteta nastala na građevinama još se procjenjuje. 
Sva prijavljena šteta bit će proslijeđena Županij- 
skom povjerenstvu koje će pak dobivene informacije 
proslijediti Državnom povjerenstvu za procjenu šteta 
od elementarnih nepogoda, nakon čega će na dr- 
žavnoj razini biti donesena odluka o naknadi šteta. 

U Lepoglavi održan 


XVIII. međunarodni festival čipke 


izuzetni primjerci 
činke iz 13 zemalja svijeta 


Zahvaljujući Međunarodnom festivalu čipke Lepoglava je i ove godine, od 18. do 21. rujna, bila — prijestolnica čipke i čipkarstva, a atrak- 
tivna tema ovogodišnjeg festivala, koja je povezala čipku i nakit, u Lepoglavu je privukla izlagače iz čak 13 zemalja svijeta, ali i velik broj 
posjetitelja, koji su uživali u bogatoj i raznolikoj ponudi lepoglavskog festivala čipke. 


Snimio: Darko Gorenak 


Među brojnim uzvanicima iz zemlje i inozemstva na ovogodišnjem festivalu bili su predsjednik Republike Ivo Josipović i prva potpredsjednica Vlade Vesna Pusić 


Ovogodišnji Međunarodni testival čipke u Lepo- 
glavi otvorila je prva potpredsjednica Vlade i mini- 
strica vanjskih i europskih poslova Vesna Pusić, a 
na svečanom otvaranju je među brojnim uzvanicima 
iz zemlje i inozemstva bio i predsjednik Republike 
Hrvatske Ivo Josipović, pokrovitelj festivala čipke u 
Lepoglavi. 

- Lepoglavski festival slavi čipkarstvo, taj feno- 
men hrvatske baštine, već punih 18 godina. Zahva- 
ljujući našem festivalu Lepoglava je postala važno 


mjesto susreta europskog čipkarstva. Festival u 
Lepoglavi potvrdio se tako kao renomirani čipkarski 
festival, ne samo lokalnog i nacionalnog značaja, 
već kao specijalizirani festival europske dimenzije — 
istaknuo je na svečanom otvorenju Marijan Škvarić, 
gradonačelnik Lepoglave, posebno naglasivši kako 
se Festival ove godine održavao u znaku kandidature 
za Europsku prijestolnicu kulture 2020. godine. 
Značaj Međunarodnog festivala čipke u Le- 
poglavi za očuvanje i promicanje vrijedne kulturne 


Dobrodošlicu je na svečanom otvorenju gostima zaželio gradonačelnik Marijan Škvarić 


baštine istaknuo je i Predrag Štromar, župan Varaž- 
dinske županije. 

- Ovaj je festival jedan od najboljih kulturnih i 
turističkih brendova Varaždinske županije, kao jasno 
profilirana i prepoznatljiva kulturna priredba iznimne 
kvalitete — rekao je župan Štromar, a značaj festivala 
čipke u Lepoglavi istaknuo je i Ivo Bašić, savjetnik 
Ministarstva turizma, koji se posebno osvrnuo na 
značaj ovakvih kulturnih priredbi za razvoj kontinen- 
talnog turizma. 


LEPOGLAVA JE KOLIJEVKA 
NAŠE KULTURE 


Visoke uzvanike na svečanosti pozdravio je i 
Zvonko Kutleša, generalni tajnik Vijeća ministara 
Bosne i Hercegovine, ovogodišnje zemlje — partnera 
Međunarodnog festivala čipke u Lepoglavi. 

- Lepoglava je grad Rangera i Belostenca, ko- 
lijevka naše kulture, koja na toj vrijednoj baštini 
uspješno transformira svoju prepoznatljivost kao 
grad kulture, umjetnosti i kreativnosti. U tom tran- 


Lepoglava je grad Rangera i 
Belostenca, kolijevka naše kulture, 
koja je na toj vrijednoj baštini uspješno 
transformira svoju prepoznatljivost kao 
grad kulture, umjetnosti i kreativnosti 
— rekla je prva potpredsjednica Vlade 
Vesna Pusić 

Predsjednik Republike i prva podpredsjednica Vlade sa zanimanjem su razgledali izložbe na festivalu čipke 


sformacijskom procesu međunarodni festival čipke 
ima posebno mjesto — rekla je prva potpredsjed- 
nica Vlade Vesna Pusić, koja je uz počasni plotun 
lepoglavskih kuburaša otvorila XVIII. međunarodni 
festival u Lepoglavi. 

Visoki uzvanici razgledali su vrijedne izložbe 
postavljene na ovogodišnjem festivalu, među ko- 
jima valja posebno istaknuti izložbu — Rasplitanje, 
keranje, necanje, koja je prikazala vrijedno čipkarsko 
blago Bosne i Hercegovine, zatim izložbu replika na- 
kita, ukrasnih predmeta i novca bosanskih kraljeva 
iz fundusa Zemaljskog muzeja Bosne i Hercegovine, 
izložbu lepoglavske čipke na oltarnicima i crkvenom 
ruhu, te izložbe u lepoglavskom Domu kulture — Na- 
kićeno, nenakićeno, koja je dočarala uporabu čipke 
na ženskom modnom priboru od 1800. do 1900. 
godine, iz fundusa zagrebačkog Muzeja za umjetnost 
i obrt, kao i izložbu nakita i modnih dodataka od 
čipke na kojoj su predstavljeni radovi iz Slovenije, 
Španjolske, Malte, Hrvatske, Belgije, Velike Britanije, 
Estonije i Švedske. 


IZLOŽBE ČIPKE I U PAVLINSKOM 
SAMOSTANU 


Posebno valja istaknuti kako je na ovogodišnjem 
festivalu za posjetitelje ponovo bio otvoren Pavlinski 
samostan u Lepoglavi, u kojem je postavljena izložba 
suvremenog nakita iz Francuske, Estonije, Njemač- 
ke, Češke i Italije. 

Nakon prijepodnevnih predavanja i radionica 
čipke, u lepoglavskom gradskom parku održane su 
i dječje čipkarske igre, a na terasi restorana Ivan- 
čica — zabavni program. Drugi festivalski dan XVIII. 
međunarodnog festivala čipke u Lepoglavi završio je 
lijepim glazbenim događanjem — koncertom soprani- 


stice Sandre Bagarić, koja je nastupila uz orguljsku 
pratnju Darka Domitrovića. Publika u lepoglavskoj 
crkvi Bezgrešnog Začeća Blažene Djevice Marije 
imala je tako u prvom dijelu koncerta čuti sakralni 
program u kojem je Sandra Bagarić, ambasadorica 
lepoglavskog festivala čipke, izvela djela Schuberta, 
Stradelle, Cacccinija, H4ndela, Francka i Webbera, 
dok je u drugom uživala u poznatim arijama Tijardo- 
vića, Albinonija, Webbera, Sartorija, Dalle, Dedića i 
Domitrovića. 

Subotnji program obogaćen je i ponudom na 
Sajmu tradicijskog rukotvorstva i starih zanata, te li- 
jepom glazbenom večeri na kojoj su nastupili članovi 
Folklornog ansambla Linđo iz Dubrovnika. 


DIPLOME NOVOJ GENERACIJI 
CIPKARICA 

Ovogodišnji Međunarodni sajam čipke u Le- 
poglavi završio je svečanošću na kojoj su uručene 
diplome novoj generaciji polaznica Škole lepoglav- 
ske čipke, a diplome polaznicama 11. generacije 


Atraktivni nastup Folklornog ansambla Linđo iz Dubrovnika 


NA OKRUGLOM STOLU UPOZORENO - POREZNA PRESIJA UGROŽAVA ČIPKARSTVO 


- Umjesto da država potiče razvoj čipkarstva i 
drugih tradicionalnih zanimanja, zakonskom regulati- 
vom, a posebno sadašnjom poreznom politikom, oz- 
biljno se ugrožavaju ove niskodohodovne djelatnosti 
važne za očuvanje naše kulturne baštine — istaknuto 
je na okruglom stolu koji je održan u lepoglavskoj 
Gradskoj vijećnici u sklopu XVIII. međunarodnog 
festivala čipke u Lepoglavi. 

Da bi organizirale prodaju čipki, čipkarice mo- 
raju prikupiti gomilu papira, suočene su s učestalim 
inspekcijskim nadzorom i vremenskim ograničenji- 
ma prodaje, a njihovo poslovanje dodatno otežavaju 
visoki porezni nameti koji teško opterećuju njihovo 
poslovanje i ozbiljno ugrožavaju tradicijske vještine, 


koje su vrijedan dio naše kulturne baštine, ali i još 
uvijek važan oblik socijalnog poduzetništva. 

U nastojanju da se upozori na sadašnju neiz- 
drživu situaciju u poslovanju osoba s posebnim 
vještinama, znanjima i umijećima, a posebno na 
previsoka porezna davanja, slobodnu primjenu po- 
reznog nadzora i neriješeni status rukotvorstva u 
našoj zemlji, na okruglom je stolu istaknuto kako je 
nužno što hitnije promijeniti sadašnje zakonodavstvo 
koje ograničava i ugrožava opstoj ovih zanimanja. 
Stoga će, zaključeno je na okruglom stolu, u čijem 
je radu sudjelovalo tridesetak predstavnika čipkar- 
skih udruga, biti organiziran sastanak s nadležnim 
ministarstvima kako bi se pokušalo trajno i kvalitetno 


Vrijedni izlošci pobudili su veliko zanimanje posjetitelja festivala 


lepoglavske čipkarske škole uručio je zamjenik gra- 
donačelnika Hrvoje Kovač. U svečanom programu 
zatvaranja festivala nastupili su i članovi kulturno — 
umjetničkog društva iz Orašja te KUD-a Lepoglavski 
pušlek i glazbeni sastav Enigma. 

- Mislim kako Lepoglava može biti ponosna na 
svoju bogatu i vrijednu kulturnu baštinu, ali i na 
Međunarodni festival čipke, koji svojim sadržajnim 
programom, na jedinstveni način, uz uvođenje novih 
kulturnih sadržaja, kakav je planirani Centar pavlina, 
jedan od tri velika projekta Grada Lepoglave koji će 
biti sufinancirani sredstvima Europske unije, značaj- 
no obogaćujemo svoju kulturnu i turističku ponudu 
— istaknuo je gradonačelnik Marijan Škvarić. 


Ovaj je festival jedan od najboljih 
kulturnih i turističkih brendova 
Varaždinske županije, kao jasno 
profilirana i prepoznatljiva kulturna 
priredba iznimne kvalitete — naglasio je 
župan Predrag Štromar 


riješiti problem s kojim su suočene osobe s poseb- 
nim vještinama, znanjima i umijećima. 

- Današnji okrugli stol tek je prvi korak u rje- 
šavanju ovog aktualnog problema, pa je i jedan 
od zaključaka s današnjeg skupa da se što hitnije 
organizira sastanak s predstavnicima Ministarstva 
financija, Ministarstva poduzetništva i obrta te Mi- 
nistarstva kulture, kako bi se pronašlo rješenje za 
probleme s kojima je suočeno naše rukotvorstvo 
— naglasio je Emil Tkalec, voditelj Projektno — ra- 
zvojnog ureda Grada Lepoglave, koji je bio i mo- 
derator okruglog stola posvećenog problemima u 
poslovanju osoba s posebnim vještinama, znanjima 
i umijećima. 

Izaslanstvo iz Turske 
posjetilo Lepoglavu 


Izaslanstvo turske pokrajine Mardin, predvođeno viceguvernerom Ali Ikram Tunaom, posjetilo je Lepoglavu, gdje se sastalo sa zamjenikom lepo- 


glavskog gradonačelnika Hrvojem Kovačem. 


Gosti iz Turske posebno su se zanimali i za vrijednu baštinu Lepoglave 


Posjet Lepoglavi bio je dio programa višednev- 
nog boravka turskog izaslanstva u Varaždinskoj 
županiji, a u okviru “Town twinning" projekta — 
projekta jačanja kapaciteta za poslove Europske 
unije u turskim provincijama. Gosti iz Turske, uz 
informacije o Lepoglavi i njenoj povijesti, veliki 


su interes pokazali za iskustva Grada Lepoglave 
vezana za gradske projekte realizirane uz potpo- 
ru Europske unije, čiji član želi postati i Turska. 
Posebnu pozornost turskog izaslanstva privukla je 
činjenica da je Lepoglava sama realizirala više eu- 
ropskih projekata od Varaždinske županije, ali i da 


su mladi iz Lepoglave, u okviru nekoliko projekata 
podržanih od Europske unije, već ostvarili suradnju 
s vršnjacima iz Turske, te da je u jednom takvom 
projektu partner bio i Grad Lepoglava. Obje su stra- 
ne ocijenile kako je riječ o dobrim temeljima za 
nastavak i produbljivanje suradnje za kojom je iska- 
zana obostrana želja. Izaslanstvo turske pokraji- 
ne Mardin, nakon sastanka u gradskoj vijećnici, 
razgledalo je Dom kulture, gdje im je predstavljen 
projekt zahvaljujući kojem su sredstva za njegovu 
izgradnju stigla iz Europske unije. Obišli su u Domu 
kulture i Centar za mlade, gdje su dobili informaci- 
je o projektima koje mladi iz Lepoglave provode s 
vršnjacima iz Europske unije ali i Turske. 


Izaslanstvu turske pokrajine Mardin predstavljeni su projekti 
realizirani novcem Europske unije 


Regionalna konferencija 
šumoposjednika jugoistočne Europe 


Iskustva Grada Lepoglave 
zanimljiva sudionicima 


Na Drugoj regionalnoj konferenciji šumoposjednika jugoistočne Europe, koja je održana u Zagrebu, iskustva grada Lepoglave oku- 
pljenima na ovom međunarodnom stručnom skupu prenio je lepoglavski gradonačelnik Marijan Skvarić, koji se i kao saborski zastupnik 
uključio u parlamentarne aktivnosti vezane za razvoj drvne industrije. 


JELEN! 

Gradonačelnici Škvarić i Batinić na konferenciji u Zagrebu 


- Grad Lepoglava je prepoznao potencijal 
šuma na svom području, prije svega šuma pri- 
vatnih šumovlasnika. S Varaždinskom županijom 
smo već ranije, uz potporu Europske unije, izra- 


dili - For plan, koji se odnosi na područje Ravne 
gore, Ivančice i Trakošćana, napravili analizu i 
plan gospodarenja šumama. Iz analize je vidljivo 
da je gotovo 60 posto šuma u vlasništvu privatnih 
šumovlasnika i da ti resursi nisu iskorišteni — ista- 
knuo je Škvarić i pojasnio na koji je način Grad 
Lepoglava krenuo u rješavanje tog problema. 
- Potaknuli smo organiziranje Udruge privatnih šu- 
movlasnika Kesten, preko koje je, uz pomoć Fonda 
općekorisnih funkcija šuma, pokrenuto uređenje 
šumskih prometnica u dužini od preko 20 kilome- 
tara. Na taj je način veliki šumski neiskorišten po- 
tencijal postao dostupan. Transferiranjem gradskih 
sredstva za aktivnosti Udruge omogućili smo kupnju 


strojeva i mehanizacije neophodnu brojnim članovi- 
ma udruge za eksploataciju i obradu drvne mase — 
pojasnio je Škvarić, predstavivši sudionicima skupa 
Lepoglavu kao primjer dobre prakse, koja je svjesna 
kako se jedino planskim pristupom i gospodarenjem 
veliki šumski resurs može ugraditi u razvoj grada. 
Sudionicima skupa gradonačelnik Škvarić je pred- 
stavio i dva velika gradska projekta vezana za gos- 
podarenje i očuvanje šuma te za razvoj drvne indu- 
strije, ne samo na području grada Lepoglave, već i 
na državnoj razini. To su Centar bioraznolikosti, koji 
će se graditi u Višnjici, te Tehnološki centar drvne 
industrije, kojim će se Lepoglava pozicionirati kao 
centar razvoja drvne industrije u Hrvatskoj. 


Lepoglavski pavlini zaslužni za 
uzgoj Zagorskog purana 


Gradonačelnik najavio 
potpore uzgajivačima 


Prema zapisima Magistrata Mletačkog, u Hrvatsko zagorje prvi 


Grad Lepoglava poklonio još jedan trimer 
gradskim mjesnim odborima 


Pohvaljena inicijativa građana 


Gradonačelnik grada Lepoglave Marijan Škvarić uručio je još jedan trimer 
za košnju trave jednom od gradskih mjesnih odbora, koji će se koristiti za 
uređivanje javnih površina u mjesnim odborima, najčešće sportskih igrališta. 


Japanske čitatelje Zanima Lepoglava i lepoglavska čipka 


Promocija na Dalekom istoku 


Lepoglavska čipka i jedinstvenosti lepoglavskog kraja ponovno su 
pobudile interes japanskih medija, ovog puta modnog magazina Eclat. 


Lepoglavskoj čipki posvećen je članak u japanskom magazinu Eclat 


Pripremajući reportažu o ljepota- 
ma Hrvatske, novinarska ekipa ovog 
japanskog modnog časopisa boravila je 
u Lepoglavi, gdje je najveće zanimanje 
japanskih novinarki privukla lepoglav- 
ska čipka, koja se našla i u središtu re- 
portaže objavljene u posljednjem broju 
časopisa. - Ovo je velika promocija za 
lepoglavsku čipku na Dalekom istoku, 
gdje se jako cijeni tradicija i kulturno 
naslijeđe — rekla je, listajući časopis, 
upraviteljica Zadruge lepoglavske čip- 
ke Karmen Šoštarić, i izrazila uvjerenje 
kako će Japanci čitajući ovaj članak 


odlučiti doći u Lepoglavu i ovdje kupiti 
čipku, kao što su to učinili prije neko- 
liko godina, kada je slična reportaža o 
Lepoglavi i lepoglavskoj čipki objavlje- 
na u jednom drugom japanskom časo- 
pisu. - Tada su u Lepoglavu došli turisti 
iz Japana i pozivajući se na objavljeni 
članak tražili lepoglavsku čipku koju su 
i kupili — prisjetila se Kamen Šoštarić. 

Inače, tijekom boravka u Lepogla- 
Vi novinarska ekipa časopisa Eclat sa 
zanimanjem je obišla obilazile lokacije 
u potrazi za autohtonim obilježjima le- 
poglavskog kraja. 


Lepoglavska čipka predstavljena u Tomislavgradu 


Kulturna suradnja 
prerasta u gospodarsku 


U Tomislavgradu, u Bosni i Hercegovini, održani su - Drugi dani 
čipkarstva BiH, na kojima je, na poziv Udruge “Stećak", organizatora 
Dana, i veleposlanika Republike Hrvatske u Bosni i Hercegovini Ivana Del 
Vechia, gostovalo izaslanstvo Grada Lepoglave na čelu s lepoglavskim 
gradonačelnikom i saborskim zastupnikom Marijanom Škvarićem. 


Posjetiteljima Drugih dana čip- 
karstva, uz izložene primjerke le- 
poglavske čipke, dio lepoglavske 
tradicije predstavili su Tamburaški 
orkestar Biseri iz Kamenice te mlade 
čipkarice, članice Učeničke zadru- 
e Osnovne škole Ante Starčevića. 
oravak u Tomislavgradu lepoglav- 
ski gradonačelnik Marijan Škvarić 
iskoristio je i za susret s načelni- 
kom općine Tomislavgrad - Ivanom 
Vukadinom, s kojim je razgovarao 
o mogućnostima širenja suradnje 
s kulturne na gospodarsku. - Grad 
Lepoglava je zbog iskustva i znanja 
potrebnog za realizaciju projekata, 
poželjan partner drugim jedinicama 
lokalne samouprave, ne samo u Hr- 
vatskoj, već i van državnih granica. 
Naši su domaćini iskazali interes za 


[soićo)] 


suradnju koja nam otvara mogućnost 
da pomognemo Hrvatima u Bosni i 
Hercegovini — istaknuo je grado- 
načelnik Škvarić i najavio dolazak 
izaslanstva općine Tomislavgrad u 
Lepoglavu, gdje će nastaviti razgova- 
rati o mogućnostima suradnje grada 
Lepoglave i općine Tomislavgrad. 

Lepoglavsko izaslanstvo u kojem 
su, uz gradonačelnika Marijana Škva- 
rića, bili i voditeljica Učeničke zadruge 
Osnovne škole Ante Starčević - Dra- 
gica Bajsić, te Ratko Tomić i Mirko 
Varović, za boravka u Tomislavgradu 
susrelo se s veleposlanikom Repu- 
blike Hrvatske Ivanom Del Vechiom 
i drugim visokim uzvanicima Koji su 
posjetili ovu priredbu. Gostovanje u 
Lepoglavi organizirala je Udruga Eko- 
muzej Lepoglava. 

purani doneseni su iz Italije, te je po njima prvi pečeni puran bio 

na stolu lepoglavskih pavlina na Malu Gospu 1561. godine - navodi 
se u monografiji Zagorski puran, koju je jedan od autora — dr. sc. 
Dragutin Vincek, predstavio čelnim ljudima Grada Lepoglave, koji 

je financijski pomogao izdavanje ove monografije koja zagorskog 
purana predstavlja iz prirodnog, društvenog, umjetničkog i humani- 
stičkog kuta gledišta. 


- Ova nam je monografija zanimljiva jer donosi stručne informaci- 
je važne za uzgoj purana. Ne postoji ni jedan stariji poznati zapis koji 
bi tako davnu prisutnost purana vezao za neki kraj u Hrvatskoj kao 
što ga zapis Magistrata Mletačkog veže uz Lepoglavu, odnosno pavli- 
ne, kojima vjerojatno možemo zahvaliti za širenje uzgoja purana u Za- 
gorju — kazao je lepoglavski gradonačelnik Marijan Škvarić i istaknuo 
kako Lepoglava zna prepoznati i iskoristiti potencijale kao što je ovaj. 
- Uz promociju, monografija će stručnim informacijama koje pruža, pomoći 
u daljnjem poticanju uzgoja purana na području grada Lepoglave, pri čemu 
neće izostati gradske potpore uzgajivačima — dodao je gradonačelnik Škva- 
rić i zahvalio Dragutinu Vinceku, inače pročelniku Upravnog odjela za poljo- 
privredu i zaštitu okoliša Varaždinske županije, na ovako važnom djelu, ali i 
dosadašnjoj potpori i suradnji te sudjelovanju u projektima koje Grad Lepo- 
glava provodi s ciljem razvoja poljoprivredne proizvodnje na svom području. 
Uz Dragutina Vinceka, monografiju Zagorski puran kao autori potpisuju i 
mr. sc. Miljenko Ernoić te dr. sc. Roman Ozimec. 


Nakon Kameničkog Podgorja, Le- 
poglavske Vesi i Žarovnice, kojoj je 
Grad poklonio kosilicu, na red je do- 
šao Mjesni odbor Viletinec-Vulišinec. 
- Pratimo rad mjesnih odbora i shod- 
no njihovim aktivnostima i angažmanu 
poklanjamo im alat kojim će sami, ne 
čekajući druge da to učine, urediti pro- 
stor u kojem žive. Upravo su inicijativa 
i svijest građana koji uređuju svoj oko- 
liš primjer kako treba djelovati i poticati 
razvoj sredine u kojoj se živi. Grad pri 
tome pomaže u velikoj mjeri, ne samo 
velikim ulaganjima u izgradnju društveno 
— sportske infrastrukture, već i na ovakav 
način — kupnjom alata kojim će se odr- 
žavati izgrađena infrastruktura — rekao 
je gradonačelnik Škavrić predajući, u na- 
zočnosti svog zamjenika Hrvoja Kovača, 
trimer predstavnicima Mjesnog odbora 
Viletinec-Vulišinec. 


Trimer će građani koristiti i za uređe- 
nje drugih javnih površina, neće morati 
čekati da za to budu angažirane specijali- 
zirane tvrtke koje taj posao naplaćuju, pa 
će na taj način građani štedjeti sredstva 
gradskog proračuna. 

Gradonačelnik Škvarić, najavio je 
kako će Grad pomoći u nastavku uređenja 
društvenog prostora u kojem je upriliče- 
na primopredaja trimera za košnju trave. 
- Kad smo krenuli u izgradnju igrališta i 
pratećeg društvenog objekta na ovom je 
prostoru bila bara. Danas je tu igralište, 
a uz njega igrala za djecu i objekt koji 
ćemo dodatno urediti kako bi ga gra- 
đani Mjesnog odbora odbora Viletinec- 
Vulišinec mogli koristiti tijekom cijele 
godine — zaključio je Škvarić, i zahvalio 
građanima na angažmanu pri uređenju 
i održavanju okoliša na području svog 
mjesnog odbora. 


STUDENI 2014. | 


LEPOGLAVSKI GRADSKI LIST 


E, 


13 


14 


Kamenički vatrogasci 
na Kornatima 


i Desetorica članova Dobrovoljnog vatrogasnog društva Kamenica, na sedmu godišnjicu 
najveće vatrogasne tragedije u dugoj povijesti hrvatskog vatrogastva, posjetilo je Kornate i 


mjesto stradavanja dvanaestorice vatrogasaca. 


== 


Članovi DVD-a Kamenica posjetili su Kornate na sedmu 
godišnjicu tragedije 


Kamenički su vatrogasci kod kamenih križeva, 
podignutih u sjećanje na stradale vatrogasce, upalili 
svijeće, po jednu za svakog stradalog kolegu. 


- Minutom šutnje i tihom molitvom na trenutak 
smo zaustavili vrijeme i pitanjima bez odgovora zabo- 
ravili koliko je posao koji dobrovoljno i bez ikakvih be- 
neficija obavljaju vatrogasci opasan i koja je konačna 
cijena neprekidne budnosti na zvuk vatrogasne sirene 
— istakli su kamenički vatrogasci koji su na Kornatima 
odali počast stradalim kolegama. 


Kamenički vatrogasci odali su počast stradalim kolegama 


Povodom Međunarodnog dana starijih osoba u 
Lepoglavi održano zanimljivo predavanje 


E Udruga umirovljenika Lepoglava organizirala je u lepoglavskom Domu kulture, povodom 
Međunarodnog dana starijih osoba, predavanje na kojem je doktor medicine Zvonimir Bendeković, 
umirovljenicima govorio o zdravstvenim tegobama u starijoj životnoj dobi i načinu njihova ublažava- 


nja i otklanjanja. 


Predavanje je pobudilo veliko zanimanje lepoglavskih 
umirovljenika 


U uvodu predavanja predsjednica lepoglavske 
Udruge umirovljenika Marija Varović podsjetila je na 
rezoluciju Glavne skupštine Ujedinjenih naroda, ko- 
jom je 1. listopada proglašen Međunarodnim danom 
starijih osoba. 

- Na taj se način države članice, među kojima 
je i Hrvatska, potiču da starijim članovima društva 
osiguraju zadovoljenje njihovih potreba i sudjelova- 
nje u društvu u skladu s njihovim fizičkim i inte- 
lektualnim sposobnostima. Starijim osobama treba 
osigurati aktivno, zdravo starenje, jer predstavljaju 
važan resurs za porodicu, zajednicu i ekonomiju. Oni 
posjeduju godinama akumulirano znanje i iskustvo 


— istaknula je Marija Varović. Potporu organizaci- 
ji predavanja pružio je Grad Lepoglava, koji i ina- 
če podupire rad udruge koja okuplja umirovljenike 
s gradskog područja. - U Gradu Lepoglavi imamo 
veliko razumijevanje za potrebe svih generacija, pa 
tako i vaše umirovljeničke. Gradska podrška vašim 
aktivnostima zahvala je za postavljene temelje razvo- 
ja našeg grada te za vaše znanje i iskustvo koje nam 
stoji na raspolaganju kod provođenja programa i pro- 
jekata usmjerenih kvalitetnoj nadogradnji tih temelja 
- rekao je lepoglavski gradonačelnik Marijan Škvarić. 


Potporu organizaciji predavanja 
pružio je Grad Lepoglava, 

koji podupire rad udruge 

koja okuplja umirovljenike s 
Ea gradskog područja 


Tijekom predavanja doktor Zvonimir Bendeko- 
vić, inače liječnik u lepoglavskoj ambulanti opće 
medicine, govorio je o tegobama koje nisu posebice 
opasne za zdravlje, ali stvaraju nelagodu te upozo- 
rio na simptome i način liječenja dijabetesa, kao i o 
uzrocima moždanog i srčanog udara. 


U Lepoglavi organiziran besplatni 
mamografski pregled 


E Zahvaljujući Gradu Lepoglavi, Zavodu za 
javno zdravstvo Andrija Štampar iz Zagreba 

te MAMMAE klubu — Udruzi žena oboljelih od 
bolesti dojke Varaždin, u Lepoglavi je 6. rujna 
organiziran besplatan mamografski pregled 
pokretnim mamografom te radionica samopre- 
gleda dojke. 


Mamografski pregled u Lepoglavi bio je na- 
mijenjen ženama u starijoj dobi uz prethodnu 
predbilježbu. Tako je pregledano 40 žena dok 
je još njih pet pregledano naknadno. Riječ je 
o optimalnom broju žena koje u jednom danu 
može pregledati pokretna mamografska ekipa. 
- Zadovoljni smo odazivom. Ovakav način rada va- 
žan je jer se medicina približava, u ovom slučaju že- 
nama koje možda, zbog raznih okolnosti, ne bi mo- 
gle doći na preglede u bolnicu — istaknuo je doktor 
Željko Zgrebec, koji je bio uključen u rad radionice 
samopregleda dojke na kojoj su žene na simulacij- 
skom torzu u koji su ugrađene patološke promjene 
dojke, imale prigodu osjetiti sve promjene na dojci 
Koje mogu ukazati na karcinom. 

- Intencija Grada Lepoglave je uključiti se u pro- 
jekt Svjetske zdravstvene organizacije — Zdravi grad, 
u okviru kojeg se provede aktivnosti u lokalnoj zajed- 
nici koje bitno utječu na zdravstvenu sliku njenih gra- 
đana. Karcinom dojke veliki je problem današnjice. 
Bolest postoji, prisutna je među nama i ne treba je 
se stidjeti, već trebamo utjecati, kao u ovom slučaju, 
da se produlji životni vijek oboljelih od karcinoma 
dojke. Ne činimo to samo kupnjom narcisa, već i 
organizacijom ovakvih aktivnosti — istaknuo je za- 
mjenik lepoglavskog gradonačelnika Hrvoje Kovač i 
najavio vjerojatno osnivanje MAMMAE kluba — Udru- 
ge žena oboljelih od bolesti dojke grada Lepoglave, 
za što također postoji inicijativa. Takav klub omo- 
gućio bi ženama oboljelima od karcinoma dojke da 
potraže pomoć i savjet onih žena koje su pobijedile 
ovu opaku bolest ili se nalaze u fazi njenog liječenja. 
Inače, prema posljednjim dostupnim podacima iz 
2011. godine, u Hrvatskoj je od karcinoma dojke 
bolovalo 2.094 žena, po čemu je Hrvatska u sta- 
tističkoj sredini na svjetskoj razini. Međutim, umrlo 
je čak 894 žena, dakle njih 42 posto, po čemu je 
Hrvatska nažalost, u svjetskom vrhu. 

- Karcinom dojke sve se više pojavljuje kod mla- 
dih žena i to kod onih koje rade noćne smjene, žive 
pod stalnim stresom ili pripadaju genetski rizičnim 
skupinama — istaknula je Marija Hrašćanec, pred- 
sjednica MAMMAE kluba iz Varaždina i pozvala žene 
mlađe životne dobi da obave preventivne preglede 
ultrazvukom i to u zdravstvenim ustanovama koje 
pružaju mogućnost takvog pregleda. 

Koordinirane aktivnosti Grada Lepoglave 


i hrvatskih branitelja 


E ULepoglavi se nastavlja ove godine započeta praksa održavanja koordinacijskih sastanaka Grada Lepoglave i predstavnika braniteljske popula- 
cije s gradskog područja usmjerena rješavanju problema s kojima se susreću branitelji i njihove obitelji te realizaciji braniteljskih inicijativa. 


Sastanci s braniteljskim udrugama postaju redovna praksa 


Na posljednjem su sastanku, na kojem su su- 
djelovali predstavnici branitelja, članovi obitelji po- 
ginulih branitelja s područja Grada Lepoglave i za- 
mjenik lepoglavskog gradonačelnika Hrvoje Kovač, 
dogovorene daljnje aktivnosti vezane za održavanje 
memorijalnih natjecanja u spomen na poginule 
lepoglavske branitelje. Tako će se za sve poginu- 
le branitelje s gradskog područja, tijekom godine, 
održati memorijalna natjecanja. U većini slučajeva 
riječ je o malonogometnim turnirima, ali i o jednom 
rukometnom, te jednom vatrogasnom natjecanju. 
Već ranije prihvaćena inicijativa da se javnim prostori- 
ma u gradu Lepoglavi daju imena poginulih branitelja 


rezultirala je konkretnim dogovorima, tako da će se 
prilikom uređenja parkirnog prostora kod lepoglav- 
skog gradskog groblja zasaditi drvored u spomen na 
11 poginulih branitelja s područja Grada Lepoglave. 
Riječ je o značajnom i ozbiljnom zahvatu koji Grad Le- 
poglava planira napraviti u narednih nekoliko godina. 
- Javnim prostorima dat ćemo imena poginulih bra- 
nitelja. Pritom ćemo paziti da imenima hrvatskih vi- 
tezova ne imenujemo neki beznačajan prostor. Izbje- 
gavat ćemo preimenovanje ulica, jer bi to građanima 
koji u njima žive prouzročilo troškove prilikom pro- 
mjene dokumenata. Stoga ćemo nastojati da to budu 
prostori, poput parkova, koji građanima neće stvarati 
troškove. Prva od inicijativa koju smo prihvatili jest 
da se jedan od gradskih parkova imenuje po Dragu- 
tinu Naglašu — istaknuo je zamjenik gradonačelnika 
Hrvoje Kovač i dodao kako će pri odabiru redoslije- 
da daljnjih imenovanja glavnu riječ imati branitelji. 
- Gradnjom novog gradskog centra bit će formirane 
nove ulice koje tada možemo imenovati po lepoglav- 
skim braniteljima — dodao je Kovač. 

Jedan od problema koji već dulje vrijeme muči 
branitelje, članove obitelji poginulih branitelja i Grad 
Lepoglavu je stanje pojedinih spomenika koje je po- 
trebno sanirati. Dogovoreno je da se zbog trenutnog 


pomanjkanja sredstava odrade samo manji zahvati 
koji ne iziskuju velika ulaganja, ali i da se što prije 
iznađu sredstva kojima bi se izvršili i opsežniji radovi 
te tako otklonili svi građevinski nedostaci. Na taj bi 
se način spomenici doveli u red i bili u stanju koje 
zaslužuju oni kojima su posvećeni. 


Nastojanju lepoglavskih branitelja da se Do- 
movinski rat, kao i njegovi heroji, ne zaborave, 
već se ranije priključio Grad Lepoglava najavom 
snimanja dokumentarnog filma o poginulim 
braniteljima s područja grada Lepoglave. Na 
sastanku su dogovorene daljnje aktivnosti te 
pozvani članovi obitelji da za potrebe snimanja 
filma pripreme što više podataka, fotografija i 
drugih arhivskin dokumenata o poginulim bra- 
niteljima. 


Pravobraniteljica za osobe s invaliditetom posjetila Lepoglavu 


E ULepoglavi je nedavno u radnom posjetu boravila pravobraniteljica za osobe s invaliditetom Anka 


Slošnjak. 


- Najčešće pritužbe osoba s invaliditetom veza- 
ne su za materijalna prava, odnosno socijalnu skrb. 
Puno je upita kako da osobe koje žive u jednočla- 
nim obiteljima ili kod roditelja ostanu živjeti u takvom 
okruženju. U tome im mogu pomoći upravo jedinice 
lokalne samouprave koje moraju prepoznati potre- 
be svojih građana, te provoditi planove i strategije 
usmjerene pružanju podrške i pomoći osobama s 
invaliditetom. U tome, donošenjem odgovarajućih 
propisa, treba pomoći i država — rekla je pravo- 
braniteljica Slošnjak na sastanku u lepoglavskom 
Domu kulture na kojem su bili predstavnici gradova 
Lepoglave i Ivanca te institucija, ustanova i udruga 
koje se u svom radu brinu o osobama s invalidi- 
tetom. - Ovaj objekt jedan je od primjera da Grad 
Lepoglava brine o osobama s invaliditetom budući se 
Kod njegove izgradnje vodila briga o tome da bude 
prilagođen za njihovo kretanje i boravak. | sadržaji 
koji se u Domu kulture nalaze dijelom su usmjereni 
potrebama osoba s invaliditetom — rekao je gradona- 
čelnik Lepoglave i saborski zastupnik Marijan Škva- 
rić, domaćin ovog sastanka na kojem je istaknuto 
kako je zapošljavanje osoba s invaliditetom jedan 
od gorućih problema. Naime, poslodavci rijetko 
zapošljavaju osobe s invaliditetom, što ih stavlja u 


neravnopravan položaj, iako je riječ o osobama koje 
su sposobne za rad. 

- Na području Hrvatske registrirano je oko 510 
tisuća osoba koja ostvaruju određena prava kao 0so- 
be s invaliditetom. Uglavnom je riječ o nisko obra- 
zovanim osobama, što stvara problem kod zapošlja- 
vanja, a za posljedicu ima smanjenje mogućnosti 
samostalnog života — istaknula je pravobraniteljica 
Slošnjak. Govoreći o Lepoglavi kao primjeru dobre 
prakse, lepoglavski gradonačelnik Marijan Škvarić 
istaknuo je kako u se u Gradu Lepoglavi pružanje 
pomoći i podrške osobama s invaliditetom ne sma- 
tra zakonskom odredbom već ljudskom obavezom. 
- Želimo pomoći našim sugrađanima koji su ujedno 
osobe s invaliditetom i omogućiti im sve potrebno za 
normalan život — istaknuo je Škvarić, i najavio kako 
će iduće godine krenuti radovi na prilagodbi zgrade 
gradske uprave osobama s invaliditetom. 

Nakon održanog sastanka, pravobraniteljica je 
održala individualna savjetovanja sa zainteresiranim 
građanima. - Problem koji se javlja najčešće je ve- 
zan za provođenje usluga, posebice na nedovoljno 
pristupačnim područjima kao što su brdski krajevi. 
Zbog loše prometne povezanosti i izostanka usluga, 
osobe s invaliditetom su u tim krajevima često izo- 


Pravobraniteljica za osobe s invaliditetom Anka Slošnjak 
posjetila je Lepoglavu 


lrane pa nemaju valjanu zaštitu i potrebne usluge 
za samostalni život — istaknula je nakon održanog 
savjetovanja pravobraniteljica, i dodala kako je, s ob- 
zirom na veliki broj osoba s invaliditetom koje žive na 
području gradova Lepoglave, Ivanca i okolnih opći- 
na, potrebna suradnja jedinica lokalnih samouprava 
s postojećim institucijama kako bi se svim osobama 
s invaliditetom omogućila dostupnost usluga, a time 
i pružila mogućnost za samostalan život. 

Pravobraniteljica Slošnjak naglasila je i potrebu 
pružanja podrške udrugama koje okupljaju osobe s 
invaliditetom na lokalnoj razini, budući da su takve 
osobe, zbog nepostojanja lokalnih, uključene u udru- 
ge većih gradova ili čak one na nacionalnoj razini, 
zbog čega često ostanu prikraćeni za potrebne in- 
formacije te ne mogu aplicirati projekte koji bi mogli 
pridonijeti poboljšanju kvalitete pružanju potrebitih 
usluga na lokalnoj razini. - Vidljivo je da se Grad 
Lepoglava maksimalno trudi unaprijediti kvalitetu 
usluga za osobe s invaliditetom — zaključila je pra- 
vobraniteljica Anka Slošnjak. 

Čelni ljudi Grada Lepoglave i  Gazophylacium iz Lepoglave 
učiteljima čestitali njihov dan | m Ministarstvo kulture proglasilo kulturnim dobrom 


Još viši obrazovni standard u školama i vrtićima 


Povodom Dana učitelja lepoglavski je gradonačelnik Marijan Škvarić, u pratnji svog zamjenika Hrvoja Kovača, posjetio osnovne 
škole u Lepoglavi, Kamenici i Višnjici, te pritom zahvalio učiteljima na predanosti, angažmanu i ljubavi s kojom rade svoj posao. 


Zaštićena vrijedna kulturna baština 

Iru, 


Gradonačelnik Škvarić poručio je kako će Grad Lepoglava i 
dalje podizati obrazovni standard 


- Izuzetno cijenimo vaš rad. Obrazovanje mla- 
dih od velikog je značaja, kako za mlade ljude ko- 


jima obrazovanje jamči i svijetlu budućnost, tako i 
za društvenu zajednicu, koja će se razvijati upravo 
zahvaljujući znanju svojih članova - istaknuo je gra- 
donačelnik Škvarić i čestitao učiteljima njihov dan. 
Tom je prigodom poručio učiteljima da će i nada- 
lje moći računati na potporu Grada Lepoglave koji 
izdvajanjima iz gradskog proračuna uvelike podiže 
obrazovni standard na gradskom području - Oko 
300 tisuća kuna godišnje Grad Lepoglava izdvaja za 
provedbu izvannastavnih aktivnosti u trima osnovnim 
i jednoj područnoj školi s gradskog područja. Ove 
smo godine financijski pomogli i ugradnju podizne 
platforme za osobe s invaliditetom u osnovnoj školi u 
Višnjici - podsjetio je gradonačelnik Škvarić. Da svoj 
rad ne smatraju poslom, već — pozivom, istaknuli su 
učitelji i zahvalili čelnim ljudima Grada Lepoglave na 
upućenim željama i čestitkama te pruženoj podršci. 
Lepoglavski gradonačelnik Marijan Škvarić i njegov 


zamjenik Hrvoje Kovač iskoristili su priliku da povo- 
dom Dana učitelja, na njihovom angažmanu i radu, 
zahvale i odgajateljima u dječjim vrtićima u Lepoglavi 
i Žarovnici, koji također sudjeluju u obrazovanju naj- 
mlađih žitelja grada Lepoglave. 


Dan učitelja čelni ljudi Lepoglave čestitali su i odgajateljicama u 
dječjim vrtićima 


Gradonačelnik Marijan Škvarić zaželio učenicima i učiteljima puno uspjeha u novoj školskoj godini 


Znanje je temelj na kojem Lenoglava gradi razvoj u budućnosti 


- Vi ste budućnost našeg grada i sve što radimo na njegovu razvoju radimo zbog vas. Na vama je da, uz podršku koju imate od roditelja, učitelja i 


Grada Lepoglave - učite, jer znanje je bogatstvo koje će vam u budućnosti najviše koristiti — 


poručio je osnovnoškolcima s područja grada Lepoglave 


lepoglavski gradonačelnik Marijan Skvarić na početku nove školske godine i zaželio im, kao i njihovim učiteljima, puno uspjeha u nastavi. 


Znanje je preduvjet da u budućnosti budete uspješni i sretni ljudi — poručio je Sina kaidima gradonačelnik Škvarić. 


A prvi je dan nove školske godine lepoglavski 
gradonačelnik Marijan Škvarić, sa svojim zamjeni- 
kom Hrvojem Kovačom proveo s učenicima Osnovne 
škole Ante Starčevića u Lepoglavi, u koju je ove go- 
dine krenulo njih oko 350, od čega 34 u prvi razred. 
Uz gradonačelnika Škvarića, želje za uspjeh u no- 
voj školskoj godini učenicima lepoglavske osnovne 
škole uputio i ravnatelj Ratko Tomić, dok je kapelan 
lepoglavske župe Nikola Markušić na sve učenike i 
djelatnike škole zazvao božji blagoslov. Učenike su 
na školskim klupama dočekale knjige koje su kupili 
Grad Lepoglava i Varaždinska županija i tako pomogli 
njihovim roditeljima u financiranju njihova školovanja. 
- Za ovu školsku godinu kupili smo vam dio potrebnih 


udžbenika. Na vama je samo da učite — istaknuo je 
gradonačelnik Škvarić i poručio učenicima Osnov- 
ne škole Ante Starčevića da ih svake godine, kada 
se vrate sa školskih praznika, u školi dočeka nešto 
novo. - Stalno uređujemo školu. Tijekom ovih pra- 
znika u školi smo ugradili dizalice topline koje će za 
hladnih dana grijati školsku zgradu i omogućiti vam 
da u školi boravite i učite u idealnim uvjetima — re- 
kao je učenicima gradonačelnik Škvarić. 

Lepolavski gradonačelnik Marijan Škvarić i nje- 
gov zamjenik Hrvoje Kovač posjetili su prvašiće i u 
osnovnim školama u Višnjici i Kamenici, kako bi im 
poželjeli puno uspjeha na početku njinova školova- 
nja. - Na putu koji je pred vama očekuje vas puno 


u godinu kupili 
trebnih 

rama je 
istaknuo 

k Škvarić 
jlavskim 
osnovn ima 


radosti i ono što je najvažnije - puno znanja, koje 
ćete, zahvaljujući vašim učiteljima, i uz potporu svo- 
jih roditelja i Grada Lepoglave, usvajati i tako stvarati 
temelje za budućnost. Upravo je znanje preduvjet da 
u budućnosti budete uspješni i sretni ljudi — poručio 
je kameničkim i višnjičkim prvašićima gradonačelnik 
Škvarić. U Osnovnoj školi Ivana Rangera u Kamenici 
u novoj školskoj godini u prvi je razred krenulo 14, 
a u Osnovnoj školi Izidora Poljaka u Višnjici - 20 
učenika, koje je, kao i učenike ostalih razreda, na 
školskim klupama dočekao dio udžbenika koje su 
im kupili Grad Lepoglava i Varaždinska županija. 
Posjetu prvašićima u Višnjici gradonačelnik Škvarić 
i njegov zamjenik Kovač iskoristili su kako bi se upo- 
znali S tijekom radova: na ugradnji podizne platiorme 


bliže kraju pa će ova osnovna škola uskoro biti u 
potpunosti prilagođena osobama s invaliditetom. 
Podizna platforma vrijedna 163 tisuća kuna gradi 
se sredstvima koje je Osnovna škola Izidora Poljaka 
u Višnjici dobila na natječaju Ministarstva branitelja, 
u iznosu od 108 tisuća kuna, te sredstvima koja su 
osigurali Grad Lepoglava i Varaždinska županija. 

Gradonačelnik Lepoglave Marijan Škvarić, zamjenik Hrvoje Kovač i ravnateljica Gradske knjižnice Karmela Geček 


Jedan od svezaka prvog tiskanog izdanja iz 1740. 
godine, koji se čuva u Gradskoj knjižnici u Lepoglavi, 
koja i nosi ime autora ovog značajnog djela hrvatske 
književne baštine, ovih je dana proglašen kulturnim 
dobrom Republike Hrvatske. 

Primjerak Gazophylaciuma koji se nalazi u vlasniš- 
tvu Gradske knjižnice Ivana Belostenca u Lepoglavi, 
kulturnim je dobrom proglasilo Ministarstvo kulture, 
stavivši ga pod preventivnu zaštitu. U obrazloženju 
rješenja, kojim je lepoglavski gradonačelnik Marijan 


Ovo je još jedan dokaz 
važnosti Lepoglave za razvoj 
hrvatske kulture općenito. 
Zadovoljstvo je što se bogata 
lepoglavska povijesti i baština 
sve više vrednuje i stavlja u 
prvi plan kada se govori o 
Lepoglavi, kolijevci kulture 

i obrazovanja - istaknuo je 
gradonačelnik Škvarić 


Škvarić obradovao ravnateljicu Gradske knjižnicu Kar- 
melu Geček, navodi se da je riječ o vrijednoj knjizi iz 
1740. godine koja predstavlja kulturno dobro koje treba 
zakonski štiti. 

- Ovo je još jedan dokaz važnosti Lepoglave za ra- 
zvoj hrvatske kulture općenito. Zadovoljstvo je što se 
bogata lepoglavska povijesti i baština sve više vrednuje 
i stavlja u prvi plan kada se govori o Lepoglavi, koli- 
jevci kulture i obrazovanja — istaknuo je gradonačelnik 
Škvarić i podsjetio na projekt Centar pavlina, kojim Grad 
Lepoglava želi svoju baštinu i povijest, u kojoj značajno 
mjesto zauzimaju pavlini, predstaviti javnosti. 


= maa Sa 
čika am a 

oh 


Jedan od primjeraka slavnog Gazophylaciuma čuva se u 
lepoglavskoj knjižnici 


Ministarstvo kulture primjerak Belostenčevog rječnika stavilo je pod posebnu zaštitu 


- Izuzetno nam je drago da u knjižnici koja nosi Be- 
lostenčevo ime imamo prvo izdanje njegovog kapitalnog 
djela kojim je zadužio hrvatsku književnost i kulturu — 
rekla je ravnateljica Gradske knjižnice Karmela Geček, 
zadovoljna što će ovaj primjerak Gazophylaciuma biti 
upisan na Listu preventivno zaštićenih kulturnih dobara. 
Budući da je s ukidanjem pavlinskog reda i zatvaranjem 
samostana u Lepoglavi, Lepoglava ostala bez velikog i 
neprocjenjivog kulturnog blaga, rodila se ideja da se 
građani koji moguće posjeduju neku od starih knjiga, 
povijesne dokumente ili artefakte vezane za Lepoglavu 
ili rad pavlina - jave u Gradsku knjižnicu Ivana Belo- 
stenca u Lepoglavi, kako bi se registrirali i u budućnosti 
predstavljali bogatu lepoglavsku kulturu i baštinu. 


EPK 2020. 
Izrada kulturne strategije 


Ured za pripremu kandidature Varaždina i devet 
partnerskih gradova, među kojima je i Lepoglava, 
intenzivirao je i rad na izradi kulturne strategije, koja 
je nužni uvjet kandidature za Europsku prijestolnicu 
kulture. 

Gradovi - partneri podatke će dostaviti Uredu, 
nakon čega će tim, na čelu s Emilom Tkalecom, 
voditeljem Projektno — razvojnog ureda Grada Le- 
poglave, započeti izradu strategije na kojoj će se 
temeljiti naša kandidatura za Europsku prijestolnicu 
kulture — istaknuo je Raymond Rojnik, voditelj Ureda. 

U Purgi organizirane 
Purgarske zabavne igre 


Mjesni odbor Purga i tamošnja Udruga za sportsku rekreaciju i ove su godine u Purgi organizirali Purgarske zabavne igre na kojima se okupili mještani Purge i 


njihovi prijatelji svih generacija. 


U pikadu su se okušali i čelni ljudi Grada Lepoglave 


- Važno nam je na jednom mjestu okupiti mje- 
štane Purge i naše prijatelje, kako bismo se družili 
i zabavili. Pri tome rezultati nisu bitni — istaknuli su 
ispred organizatora Purgarskih zabavnih igri Ivan Hoj- 
sak, predsjednik Mjesnog odbora Purga i Ivica Rudec, 
predsjednik Udruge za sport i rekreaciju Purga. 

Željni druženja, rekreacije i zabave, bez obzira 
na godine i spol, natjecali su se u desetak disciplina 
- od pikada i skoka u dalj s mjesta do hodanja na 
štulama. 

- Na ove igre dođu i oni naši sumještani koje je 
život odnio na razne krajeve svijeta. Tu se imamo 
priliku vidjeti i družiti, a to je ono najvažnije. Drago 


Utrka na štulama zahtijeva veliku spretnost 


nam je da se na igrama okupio i veliki broj djece, 
tako da pokažemo da naša Purga ne izumire — do- 
daju organizatori i podsjećaju kako je ovo već četvrta 
godina održavanja igara, a pete igre. Naime, prve je 
godine interes bio toliki da su igre morali organizirati 
čak dva puta. 

Podršku Purgarskim igrama dali su i čelni ljudi 
Grada Lepoglave — zamjenik gradonačelnika Hrvoje 
Kovač, predsjednik Gradskog vijeća Robert Maček 
te vijećnik Siniša Štefičar, koji nisu odoljeli a da se 
i sami ne okušaju u pojedinim disciplinama Purgar- 
skih sportskih igara. 


Odigran turnir u spomen na poginulog hrvatskog branitelja Vladu Škalca 


Žrtva branitelja ne smije se zahoraviti 


Pod pokroviteljstvom Grada Lepoglave, a u organizaciji Udruge branitelji Hrvatske — Lepoglava i Mjesnog odbora Očura, održan je 13. 
rujna 3. pozivni memorijalni malonogometni turnir u spomen na poginulog branitelja Vladu Skalca. 


Majci poginulog Vlade Škalca brigadni general Hrvatske vojske 
Zdravko Jakop uručio je prigodni poklon 


U jutarnjim je satima u kapeli u Dubovcu ka- 
pelan župe Bezgrešnog začeća Blažene Djevice 
Marije Nikola Markušić predvodio misu za Vladu 
Škalca i sve poginule hrvatske branitelje, na ko- 
joj su se okupili članovi Vladine obitelji, subor- 
ci, predstavnici udruga proizišlih iz Domovinskog 
rata i Grada Lepoglave, prijatelji i mještani Očure. 
Nakon euharistijskog slavlja, počast Vladi Škalcu 
odana je na gradskom groblju u Lepoglavi. Uz zvuke 
mirozova, svi su nazočni odali počast ovom hrvatskom 
vitezu koji je kao pripadnik 7. gardijske brigade, brane- 
ći Hrvatsku, poginuo 1994. godine na Dinari. 


Na svečanosti otvaranja turnira majci poginu- 
log Vlade Škalca brigadni general Hrvatske vojske 
Zdravko Jakop uručio je, ispred organizatora turnira, 
prigodni poklon. 

- Vlado je sa svojim suborcima te 1994. godine 
sudjelovao u borbenim akcijama na Dinari, na kojoj 
su se stvarali preduvjeti za oslobođenje Hrvatske u 
operaciji Oluja. Svaki puta kada su Pume na liniji bo- 
jišnice zamijenili dečke iz Četvrte gardijske brigade, 
nastojali su zauzeti nove položaje. U jednoj takvoj 
akciji poginuo je Vlado Škalac. Njegovo tijelo uspjeli 
smo dobiti na razmjeni tek šest mjeseci kasnije — 
iznio je neke od detalja pogibije Vlade Škalca general 
Jakop i zahvalio majci pokojnog na žrtvi koju su ona 
i obitelj podnijeli za slobodu Hrvatske. 

- Neke stvari ne smijemo zaboraviti nikada, 
među njima je žrtva naših branitelja koji su nam dali 
da baštinimo slobodnu Hrvatsku. Važno je da smo 
danas ovdje kako bismo se prisjetili Vlade. Važno 
je okupljati se i sjećati se, ali i razgovarati o svemu 
dobrome što je proizašlo iz žrtve koju su podnijeli 
naši branitelji, među kojima je bio i Vlado Škalac 
— rekao je otvarajući turnir zamjenik lepoglavskog 


gradonačelnika Hrvoje Kovač, koji je s predsjedni- 
kom Gradskog vijeća Robertom Mačekom, potvrdio 
gradsku potporu braniteljskoj populaciji s gradskog 
područja. Na turniru, koji je zbog kiše odigran u 
sportskoj dvorani u Lepoglavi, a ne na igralištu u 
Očuri, iz koje je Vlado krenuo u obranu Hrvatske, 
sudjelovale su tri momčadi sastavljene od mladih 
igrača iz okolice Očure. - Sudionici turnira uglav- 
nom su bila djeca, mnoga od njih su Vladini rođaci 
i sinovi hrvatskih branitelja. Na turnir smo ciljano 
pozvali mlade igrače, koji se u vrijeme kad se bra- 
nila Hrvatska i kada je poginuo Vlado Škalac, još 
nisu ni rodili. Na taj ih naći želimo upoznati s da- 
nima Domovinskog rata i žrtvom koju su za slobo- 
du Hrvatske podnijeli naši branitelji — istaknuli su 
organizatori. Na turniru je slavila momčad Očure, 
ispred drugoplasirane - momčadi Muričevca i tre- 
ćeplasirane - ekipe Dubovca. Najbolji strijelac tur- 
nira je bio Emanuel Andreić iz momčadi Muričevca 
s 12 postignutih golova, dok je najboljim golmanom 
proglašen Petar Husnjak iz pobjedničke momčadi. 
Najboljim momčadima i pojedincima na turniru su 
uručeni pehari. 

= Ministarstvo socijalne politike i mladih 


podupire projekt Kluba mladih Lepoglava 


Potpora odi 82 tisuće kuna 


Nezavisna udruga mladih iz Lepoglave nastavlja s realizacijom projekata za čiju provedbu potporu osigurava uspješnom prijavom na europske i 


domaće natječaje. 


LEPOGLAVSKI GRADSKI LIST 


Mario Žuliček, voditelj Kluba mladih Lepoglava 


Nedavno je tako za projekt “Klub mladih Le- 
poglava" Nezavisnoj udruzi mladih stigla potpora 
Ministarstva socijalne politike i mladih u iznosu od 
82 tisuće kuna. Riječ je o sredstvima dobivenim na 
natječaju koje je Ministarstvo raspisalo za financij- 
sku potporu projektima udruga usmjerenih mladima. 


Dobivena sredstva za “Klub mladih Lepoglava" na- 
mijenjena su za podmirivanje troškova plaće voditelja 
Kluba i aktivnosti koje će Klub organizirati tijekom 
naredne godine. - S realizacijom projekta počeli smo 
25. rujna, od kada su počele pripreme za edukativne 
i kreativne radionice koje će Klub mladih Lepoglava 


organizirati do kraja ove godine — rekao je voditelj 
Kluba mladih Lepoglava Mario Žuliček i istaknuo 
kako je zahvaljujući sredstvima Ministarstva omo- 
gućen njihov kvalitetan rad i povećanje broja aktiv- 
nosti za mlade. - Ovo je i primjer samozapošljavanja 
mladih. Ne čekamo da nam netko pronađe posao 
već sami stvaramo uvjete za to — dodao je Žuliček 
i najavio kako Nezavisna udruga mladih priprema 
još jedan projekt u okviru kojeg bi se mladima u 
Lepoglavi otvorilo još jedno radno mjesto. Klub mla- 
dih Lepoglava djeluje u lepoglavskom Domu kulture, 
gdje dijeli prostor s Nezavisnom udrugom mladih i 
Centrom za mlade. 


Grad Lepoglava pomogao 
osnovnoj školi u Kamenici 


Nova računala za 
osnovnoškolce 


Zahvaljujući donaciji Grada Lepoglave, 
vrijednoj 10 tisuća kuna, Osnovna škola Ivana 
Rangera iz Kamenice nabavila je nova prijeno- 
sna računala, pa sada svi razredni odjeli imaju 
svoja računala koja će se koristiti i za vođenje 
e-imenika. 


- Većina učitelja odlučila je voditi e-imenik, a bu- 
dući da nismo imali dosta računala koja bi omogući- 
la provedbu te odluke, pomoć smo potražili od Grada 
Lepoglave, koji nam je novčanom donacijom omogu- 
ćio da nabavimo računala koja su nam nedostajala 
— objasnila je Mirjana Posavec, ravnateljica osnovne 
škole u Kamenici. - Interes Grada Lepoglave je na 
svom području imati visok obrazovni standard koji 
ide u korak s vremenom, za što škole moraju koristiti 
novu tehnologiju. U njenoj im nabavci, kao u ovom 
slučaju, pomaže Grad Lepoglava — istaknuo je za- 
mjenik lepoglavskog gradonačelnika Hrvoje Kovač. 


Djeca obilježila Dan kruha 


Zahvainost za plodove zemlje 


U Osnovnoj školi Ante Starčevića u Lepoglavi, ali i u dječjem vrtiću u Lepoglavi i Žarovnici, 
obilježen je Dan kruha i zahvalnosti za plodove zemlje. 


Bo 


Dan kruha obilježili su i u dječjem vrtiću u Lepoglavi 

Učenici su tom prigodom u školu donijeli kruh, 
peciva, kolače i druge pekarske proizvode koje su 
pripremile njihove mame i bake. Oko ispunjenog sto- 
la s kojeg su se školom širili mirisi svježe ispečenog 
kruha, okupili su se učenici svih razreda te pjesmom 
i kratkim recitacijama zahvalili na plodovima kojima 
ih daruje zemlja. 


a idi 2 . 
Svježi kruh zamirisao je i u dječjem vrtiću u Žarovnici 


Svečanost u lepoglavskoj osnovnoj školi 


Dani kruha i plodova zemlje obilježeni su i 
u Dječjem vrtiću Lepoglava, gdje su vrtićki ma- 
lišani pjesmom i recitacijom zahvalili na plodo- 
vima zemlje i na kruhu koji blaguju svakog dana. 
Obučeni u male kuhare i narodne nošnje pokazali su 
svojim gostima, zamjeniku lepoglavskog gradonačel- 
nika Hrvoju Kovaču i kapelanu lepoglavske župe vlč. 
Nikoli Markušiću, koji je blagoslovio kruh, kako se 
dobiva brašno i kako se u peći, koju su sami izradili, 
peku fini krušni proizvodi. 

Okupljeni oko stola ispunjenog raznim pekar- 
skim proizvoda koje su pripremile njihove mame i 
bake, i mališani iz Dječjeg vrtića Runolist u Žarovnici 
obilježili su Dane kruha, a posjetili su i mlin gdje 
su naučili kako se dobiva brašno te obišli pekaru, 
gdje su vidjeli kako nastaje kruh i drugi pekarski 
proizvodi. 

U Lepoglavi otvorena izložba 
varaždinskog Fotokluba Sloboda 


LEPOGLAVSKI GRADSKI LIST 


Promocija kandidature za 
Europsku prijestolnicu kulture 


Nm 
LI 


Lepoglava je jedan od gradova koji su ugostili putujuću izložbu varaždinskih fotografa 


Putujuća izložba članova varaždinskog Fotokluba Sloboda otvorena je u čitaonica Grad- 
ske knjižnice Ivana Belostenca u lepoglavskom Domu kulture. 


Izložbu, na kojoj su izložene fotografije trinaest 
varaždinskih fotografa i fotoreportera, otvorio je 
predsjednik Gradskog vijeća grada Lepoglave Ro- 
bert Maček. 

Gradu Lepoglavi i Gradskoj knjižnici zahvale je 
na pomoći pri organizaciji izložbe uputio Željko Haj- 


dinjak, predsjednik Fotokluba Sloboda, koji je tom 
prigodom naglasio kako će izložba biti postavljena 
i u drugim gradovima — partnerima Varaždina u 
kandidaturi za Europsku prijestolnicu kulture 2020. 
godine, kako bi se naglasila zajednička kandidatura 
gradova na sjeveru Hrvatske. 


U organizaciji Turističke zajednice Grada Lepoglave 


Predstavljeni turističkih 
potencijali lepoglavskog kraja 


Tijekom ljeta su na manifestacijama u Varaždinskoj i Krapinsko — zagorskoj županiji, te u gradu 
Zagrebu, predstavljeni proizvodi članova Agro — turističkog klastera Lepoglava, ali i turistička 


ponuda Lepoglave. 


Proizvodi članova Agro — turističkog klastera predstavljeni su i na Špancirfestu 


Posjetiteljima Špancirfesta, manifestacije Deset 
dana Svete nedjelje u Ludbregu te Zagorskog gos- 
podarskog zbora u Krapini, predstavljena je ponuda 
Turističko — kulturno informativnog centra, Domaće 
radinosti Stjepana Zagoršćaka, Obrta za proizvodnju 
tradicionalnih suvenira "Preša", Zadruge lepoglavske 
čipke, te radovi Snježane Varović i Steve Štetića. 


- Uz predstavljanje svojih proizvoda i radova, 
naši su izlagači predstavili i turističku ponudu lepo- 
glavskog kraja te najavljivali značajne manifestacije u 
Lepoglavi — rekla je Ljubica Dubovečak, direktorica 
Turističke zajednice Grada Lepoglave, koja je bila 
organizator ovih uspjelih promocija. 


Godišnji koncert Ženskog pjevačkog 
zbora Collegium Artisticum 


lijena glazbena 
večer u Lepoglavi 


Nakon niza uspješnih nastupa Ženski 
pjevački zbor Collegium Artisticum lepoglavskoj 
se publici predstavio i godišnjim koncertom koji 
je održan u koncertnom prostoru lepoglavskog 
Doma kulture. 


Čestim je pljeskom publika nagrađivala glazbe- 
ne izvedbe skladbi svjetovnog i duhovnog karaktera 
članica zbora, koje su pod vodstvom Anke Žulić na 
jednosatnom nastupu lepoglavskoj publici poklonile 
lijepu glazbenu večer. 

Solo dionicama publici su se na koncertu poseb- 
no predstavile Štefanija Geček i Jasna Vresk. 

Koncert je, pod pokroviteljstvom Grada Lepogla- 
ve i u suorganizaciji Turističko kulturno-informativ- 
nog centra, organizirala Turistička zajednica Grada 
Lepoglave. 


pat re AN, 


u dan 4 
N.N vl) A 


Članice zbora Collegium Artisticum nastupile su na godišnjem 
koncertu u Domu kulture 


Briga za vrijednu kulturnu baštinu 


Radionice majstorskih 
motiva čipke 


Kroz program zaštite i očuvanja kulturnih 
dobara Ministarstva kulture Republike Hrvat- 
ske, u Lepoglavi se, u organizaciji Udruge Eko- 
muzej Lepoglava, provodi program - Radionice 
majstorskih motiva čipke. 


Radionica je nastavak programa pokrenutog 2013. 
godine, a provodi se kako bi se očuvalo umijeće izrade 
čipke i poticala izrada složenih motiva čipke. 

- Nastojimo da znanja iskusnih čipkarica budu pre- 
nesena na mlađe generacije, kako bi se očuvala vještina 
izrade lepoglavske čipke. Kroz program će se osigurati 
edukacija dvadesetak čipkarica, koje će tako steći nova 
znanja i vještine izrade čipke — istaknuo je Dejan Bjeli- 
vuk, predsjednik udruge Ekomuzej Lepoglava. 

